**CEGLÉDI VIZSGAKÖZPONT**

**SZ\_08\_03\_01\_V11**

**VIZSGASZABÁLYZAT**

**Érvénybe lép: 2024. július 01.**

**Verzió 11.**

|  |  |
| --- | --- |
| **Összeállította:** | **Jóváhagyta:** |
| Jung Gábor  irányítási vezető | Csomor Petronella  vizsgaközpont vezető |

|  |  |  |
| --- | --- | --- |
| **VÁLTOZÁSJEGYZÉK** | | **Kiadás dátuma** |
| **Verzió 1.** | * A szövegezéshez egyéni fejléc, lábléc, oldalszámozás rögzítése | 2021. július 01. |
| **Verzió 2.** | * A vizsgaközpont kialakítása során felmerülő szükséges változtatások rögzítése * Fejléc módosítás: „Ügyintézés helye: „2700 Cegléd, Jászberényi út 2.” * Fejléc, lábléc módosítása * A MSZ EN ISO/IEC 17024:2013es szabványban leírtak további összehangolása a vizsgaközponttal * Kancellári utasításra (25/2021 sz. közös utasítás a névmódosításról) a vizsgaközpont neve Ceglédi Akkreditált Szakmai Vizsgaközpontról Ceglédi Vizsgaközpontra módosult, mely változást a dokumentumban is átvezettünk. | 2021. október 04. |
| **Verzió 3.** | * Belső auditot követően a javaslatokat beépítettük a dokumentumba. (Kapcsolódó dokumentum: Belső audit kérdéslista). | 2021. október 25. |
| **Verzió 4.** | * A NAH által megküldött jel rögzítése a dokumentumban   - Formanyomtatványok kivezetése a dokumentumból (központi formanyomtatvány gyűjtemény)  Elektronikus vizsgarendszer használatának bevezetése a vizsgáztatásba | 2022. május 15. |
| **Verzió 5.** | * A vizsgák alkalmával összegyűjtött gyakorlati tapasztalatok szerinti módosítás (vizsga lebonyolítása) * 5. oldal szabályzat célja kiegészítve * 7. oldal kiegészítve, Segítő szakemberek fogalommal * 8-9. oldal Általános rendelkezések pontosítása   - 9. oldal Jelentkezés pontosítása  - Vizsga megszervezése és lebonyolítása fejezet pontosítása  16,17,19. oldalakon | 2022. június 15. |
| **Verzió 6.** | Belső audit:   * 18.oldal 9.2 fejezet: A vizscs. létszámának pontosítása * 22, 29.oldal: képestő vizsga szabályozásának pontosítása * 21, 29. o. oldal 9.4.6. fejezet: A tanúsítás addig nem adható meg míg a jelölt az összes tanúsítási követelményt nem teljesíti * 31. oldal: SZKR 283 (2) rögzítése * 30.oldal: Vizsgabizottság esetenként 4 tagból is állhat * 42. oldal: Képesítő bizonyítványhoz Europass nem adható ki * Szabvány/Vizsgaszabályzat fogalommeghatározásinak pontosítása | 2022. november 15. |
| **Verzió 7.** | * 23. oldal Moodle alkalmazása * 11. oldal új bekezdés (Személyes iratokról) * 14. oldal új bekezdés (Vizsgarész beszámítása) * A vizsga előtt legkésőbb 2 munkanap a vizsgadíj befizetésének határideje, dok. 10.oldal | 2023. szeptember 1. |
| **Verzió 8.** | * Belső audit során feltárt enyhe nemmegfelelőség javítása a dokumentumban (betekintés) | 2023. november 10. |
| **Verzió 9** | * F\_05\_109 HOZZÁJÁRULÓ NYILATKOZAT FÉNYKÉPES SZEMÉLYAZONOSÍTÓ OKMÁNY ÉS LAKCÍMKÁRTYA ellenőrzéséről dokumentumrész bevezetése (Általános rendelkezések, „n” pontja) | 2024. január 08. |
| **Verzió 10.** | * A mérési feladatokat ellátó tag ellenőrzi a Moodle rendszerben összeállított feladatsort, 9.3.2.1 bekezdés | 2024. március 01. |
| **Verzió 11.** | * A 2024. július 01-i szervezeti változás eredményeinek rögzítése a dokumentumban. A változás a teljes dokumentumban megjelenik., Vizsgaszoftver helyett, elektronikus vizsgarendszer szó bevezetése. | 2024. július 01. |

**Tartalom**

[1 A szabályzat célja 6](#_Toc155599934)

[2 Alapfogalmak 6](#_Toc155599935)

[3 Általános rendelkezések 8](#_Toc155599936)

[4 Jelentkezés 10](#_Toc155599937)

[4.1 Szakmai vizsga esetén: 10](#_Toc155599938)

[4.2 Képesítő vizsga esetén: 12](#_Toc155599939)

[5 Igazolás a vizsgára bocsátás feltételeinek teljesítéséről 12](#_Toc155599940)

[5.1 Szakmai vizsga esetén: 12](#_Toc155599941)

[5.2 Képesítő vizsga esetén: 13](#_Toc155599942)

[6 Felmentési kérelmek benyújtása, tanulmányi versenyeredmények igazolása; 13](#_Toc155599943)

[6.1 Szakmai és Képesítő vizsga esetén egyaránt: 14](#_Toc155599944)

[*7* A beilleszkedési, tanulási, magatartási nehézséggel küzdő jelentkező, sajátos nevelési igényű jelentkező, fogyatékkal élő jelentkezőkre vonatkozó előírások a KKK, PK alapján 14](#_Toc155599945)

[7.1 Az Szkr. 297. §-a alapján a vizsgaközpont: 14](#_Toc155599946)

[8 Különleges igények, egyedi rendkívüli szükségletek figyelembevétele 15](#_Toc155599947)

[8.1 Szakmai és képesítő vizsga esetén egyaránt: 15](#_Toc155599948)

[8.2 Vizsgarész beszámítása 16](#_Toc155599949)

[8.3 Méltányossági kérelem 16](#_Toc155599950)

[9 A vizsga megszervezése és lebonyolítása 17](#_Toc155599951)

[9.1 Szakmai vizsga esetén: 17](#_Toc155599952)

[9.1.1 A vizsga bejelentése: 17](#_Toc155599953)

[9.1.2 A vizsga előkészítése 18](#_Toc155599954)

[9.2 Képesítő vizsga esetén 20](#_Toc155599955)

[9.2.1 A vizsga bejelentése: 20](#_Toc155599956)

[9.2.2 A vizsga előkészítése 20](#_Toc155599957)

[9.3 Szakmai vizsga esetén 21](#_Toc155599958)

[9.3.1 A vizsga lebonyolítása 21](#_Toc155599959)

[9.3.2 A szakmai vizsga: 22](#_Toc155599960)

[9.3.2.1 Az interaktív vizsgatevékenység 22](#_Toc155599961)

[9.3.2.2 A projektfeladat (szóbeli, gyakorlati) 25](#_Toc155599962)

[9.4 A vizsgázó teljesítményének értékelése 28](#_Toc155599963)

[*9.5* Vizsga utáni teendők*:* 30](#_Toc155599964)

[9.6 Képesítő vizsga esetén: 31](#_Toc155599965)

[9.7 A vizsgázó teljesítményének értékelése 32](#_Toc155599966)

[9.8 Javító- és pótló vizsga 32](#_Toc155599967)

[10 A vizsgabizottság tagjainak feladatai 33](#_Toc155599968)

[10.1 Szakmai vizsga esetén: 33](#_Toc155599969)

[10.2 Az ellenőrzési feladatok keretében: 34](#_Toc155599970)

[10.3 Képesítő vizsga esetén: 36](#_Toc155599971)

[11 A vizsga jegyzőjének feladatai 37](#_Toc155599972)

[11.1 Szakmai vizsga esetén: 37](#_Toc155599973)

[11.2 Képesítő vizsga esetén: 37](#_Toc155599974)

[12 Összeférhetetlenséget, pártatlanságot érintő bejelentések a vizsga lebonyolításakor 38](#_Toc155599975)

[13 Vizsgadokumentumok 39](#_Toc155599976)

[13.1 Szakmai vizsga esetén: 40](#_Toc155599977)

[13.1.1 A vizsgatörzslap külíve tartalmazza: 40](#_Toc155599978)

[13.1.2 A vizsgatörzslap belíve tartalmazza: 40](#_Toc155599979)

[13.1.3 Vizsgajegyzőkönyv 41](#_Toc155599980)

[13.1.4 A vizsgajegyzőkönyv tartalmazza 41](#_Toc155599981)

[13.2 Képesítő vizsga esetén: 42](#_Toc155599982)

[14 Szakmai bizonyítvány/oklevél vagy képesítő bizonyítvány kiállítása 42](#_Toc155599983)

[14.1 Szakmai vizsga esetén: 42](#_Toc155599984)

[14.2 Képesítő vizsga esetén: 44](#_Toc155599985)

[15 Az EUROPASS bizonyítvány–kiegészítő 45](#_Toc155599986)

[16 Iratkezelési szabályok 46](#_Toc155599987)

[16.1 Szakmai vizsga esetén: 46](#_Toc155599988)

[16.2 Képesítő vizsga esetén: 46](#_Toc155599989)

[17 A vizsgabizottság díjazása 46](#_Toc155599990)

[18 A vizsga felfüggesztése 47](#_Toc155599991)

[19 Bizonyítvány vagy oklevél visszavonása 48](#_Toc155599992)

[20 A Vizsgaszabályzathoz tartozó mellékletek: 49](#_Toc155599993)

# A szabályzat célja

A vizsgaszabályzat megalkotásának célja, hogy a Ceglédi Vizsgaközpont vizsgáztatási tevékenysége a szakképzésről szóló 2019. évi LXXX. törvény, (továbbiakban Szkt.) és a szakképzésről szóló törvény végrehajtásáról szóló 12/2020. (II. 7.) Korm. rendelet (továbbiakban Szkr.) alapján, valamint a minisztériumok rendeleteivel - amelyek a fentiektől eltérő szabályozásra kötelezik a vizsgaközpontot a vizsgáztatási folyamat során, - összhangban történjen.

# Alapfogalmak

**Vizsgakövetelmények:** A Képzési és Kimeneti Követelményekben, Programkövetelményekben rögzítettek, beleértve a vizsgára bocsátás előfeltételi követelményeit, valamint az ezekben részletezett, a szakmai- képesítő vizsga során teljesítendő vizsgatevékenységek követelményeit. (tanúsítási rendszerkövetelmények)

**Értékelés** (assessment): Folyamat, amely kiértékeli, hogy egy személy milyen mértékben teljesítette a tanúsítási rendszer követelményeit. A vizsgáztatás során a vizsgázó teljesítményének minősítése.

**Vizsga** (examination): Az értékelés részét képező mechanizmus, amely egy jelölt alkalmasságát egy vagy több módon méri, például írásos, szóbeli, gyakorlati és megfigyelésen alapuló módszerekkel, a tanúsítási rendszerben meghatározottak szerint.

**Szakmai vizsga:** a Képzési és Kimeneti Követelményekben meghatározott számítógép alkalmazást igényló központi vizsgatevékenységből (a továbbiakban interaktív vizsgatevékenység) és projektfeladat megvalósításából áll.

**Képesítő vizsga**: az akkreditált vizsgaközpont által szervezett, a szakmai képzésben elsajátított és a Programkövetelményben a szakmai képzéshez kapcsolódóan megszerezhető szakképesítésre meghatározott kimeneti követelmények mérésére szolgáló vizsga.

**Vizsgáztató** (examiner): Olyan személy, aki alkalmas egy vizsga levezetésére és értékelésére olyan helyen, ahol a vizsga szakmai megítélést követel meg.

Kiválasztási követelményeknek megfelelő és jóváhagyott vizsgabizottsági tag, akit a vizsgaszervező bíz meg adott vizsgára a mérési, értékelési feladatok ellátására.

**Vizsgafelügyelő** (invigilator): A vizsgaközpont vezető által megbízott személy, aki a vizsgát felügyeli, de nem értékeli a jelölt alkalmasságát. A vizsgafelügyelőre használt egyéb kifejezések a vizsgamegbízott, felügyelő.

**Személyzet** (personnel): A Vizsgaközpont olyan belső és külső tagjai, akik a Vizsgaközpont részére tevékenységeket végeznek.

**Jegyző:** a vizsgaközpont által megbízott személy, aki részt vesz a vizsga előkészítésében, a vizsgán adminisztrál és a vizsgaközpont helyszíni képviselőjeként lát el egyéb feladatokat. Szakmailag végig kíséri a vizsgát a szervezéstől annak lezárásáig.

**Jelentkező** (applicant): Olyan személy, aki jelentkezést nyújtott be a vizsga folyamatban való részvételre.

**Jelölt** (candidate): Jelentkező, aki teljesítette a meghatározott előfeltételeket, és engedélyt kapott a tanúsítási folyamatban való részvételre. Olyan személy, aki a szakmai vizsga megkezdéséig igazolja, hogy a szakmai vizsgára bocsátáshoz szükséges, a Képzési és Kimeneti Követelményekben és Programkövetelményekben meghatározott előfeltételekkel rendelkezik. A jelöltre használt egyéb kifejezés a vizsgázó.

**Pártatlanság** (impartiality): Az objektivitás megléte. Az objektivitás azt jelenti, hogy nem állnak fenn érdekellentétek, illetve azokat feloldják oly módon, hogy ne befolyásolják hátrányosan a testület, vizsgaközpont tevékenységeit. Más szakkifejezések, amelyek magukba foglalják a pártatlanságot: függetlenség, érdekellentétektől való mentesség, elfogultságtól való mentesség, előítélet hiánya, semlegesség, nyitottság, igazságosság.

**Segítő szakemberek:** Olyan személyek akik, a vizsga zavartalan lebonyolítását segítik. Biztosítják a szükséges technikai feltételeket, felügyelik a vizsga „tisztaságát”, ügyelve a tisztességtelen tevékenységek megelőzésére. Ide értve a teremfelügyelőt (írásbeli/interaktív), folyosófelügyelő, rendszergazdát, projektfeladatoknál segédkező személyzet. A szerepkörök összevonásra kerülhetnek, abban az esetben ha a megbízásra kerülő személy minden szerepkör feltételeit és feladatait teljesíteni tudja.

**Tisztesség** (fairness): Minden egyes jelölt számára a sikerre való egyenlő esély biztosítása a vizsgáztatási folyamatban.

**Vizsgahelyszín:** egy a vizsgák lebonyolítására rendelkezésre álló terület, épület, helyiség, terem, a vizsga lebonyolításához szükséges számítógépekkel, berendezésekkel, gépekkel, eszközökkel, számítógépes programokkal. A vizsgaközpont és a vizsgahelyszínt biztosító intézmény, szervezet együttműködést szabályozó megállapodást köt, amely tartalmazza mind a vizsgaközpont, mind a vizsgahelyszínt biztosító intézmény, szervezet kötelezettségeit és jogait.

**Megbízhatóság (reliability):** Annak jelzője, hogy a vizsga osztályzatai milyen mértékben következetessek az eltérő vizsgáztatási időpontokban és helyszíneken, az eltérőm vizsgáztatási formák és a különböző vizsgáztatók esetében

**Fellebezés (apella):** A jelentkező, a jelölt vagy a tanúsított személy kérése a kívánt tanúsítási státuszával kapcsolatban a tanúsító testület által hozott döntés újbóli megfontolása érdekében.

**Panasz (complaint):** Az elégedetlenség kifejezése, de nem fellebbezés, amelyet az egyén vagy szervezet küld egy tanúsító testületnek az adott testület vagy egy tanúsított személy tevékenységeire vonatkozóan, és amelyre választ vár.

# Általános rendelkezések

1. A vizsgaszabályzat a Ceglédi Vizsgaközpont által szervezett vizsgákra terjed ki, amelyekre megfelelő hatósági engedélyekkel rendelkezik. A vizsgaközpont a tanúsítás érvényességi körét lefedő KEOR szám alá tartozó szakmák, szakképesítések esetében szervez vizsgákat. A vizsgaközpont a szakképzésért felelős miniszter által kiadott, a rendszerkövetelmények használatát megengedő (egyedi miniszteri támogató) nyilatkozattal rendelkezik.
2. Jelen Vizsgaszabályzat az Szkt., Szkr. vizsgákra vonatkozó előírásainak figyelembevételével készült.
3. Jelen Vizsgaszabályzat előírásaitól eltérés, a Képzési és Kimeneti Követelményekben (Képzési és Kimeneti Követelmény: 2019. évi LXXX. törvény, 11 §) Programkövetelményekben (Programkövetelmény: 2019. évi LXXX. törvény 13§), valamint a tanúsítási rendszerkövetelményekben megfogalmazott egyedi követelményeknek való megfelelés érdekében történhet.
4. Fő szabályként a vizsgáinkat a Képzési Kimeneti Követelményekben, Programkövetelményekben, vagy más szabályzókban (pl.:20/2012 EMMI rendelet) meghatározottak alapján szervezzük. A nem szabályozott esetekben a Vizsgaközpont belső szabályzata szerint szervezzük a vizsgáinkat.
5. A vizsgajegyzőkönyv vezetése jelenleg a vizsgaközpont formanyomtatványai között szereplő jegyzőkönyv kitöltésével történik.
6. A megbízóleveleket a vizsgáztatásban résztvevő szakértőknek a elektronikus vizsgarendszer generálja, kivételt képez a vizsgafeladat készítő és a bíráló/lektor szakértő megbízólevelei, melyhez a vizsgaközpont a saját formanyomtatványát használja.
7. A elektronikus vizsgarendszer által alkalmazott formanyomtatványok az elsődleges dokumentumok a vizsga lebonyolításához.
8. A vizsga megkezdése előtt, ha valamilyen rendkívüli esemény következtében a megbízott szakértő nem tud résztvenni a vizsgán, úgy a vizsgaközpont vezető elrendelheti a névjegyzékbe szereplő póttag megbízását, szükség esetén, a vizsgán jelenlévő, a vizsgáztatott szakmához és a feladatkörhöz megfelelő végzettséggel rendelkező szakértő többletfeladatának elrendelését.
9. Képesítő vizsgához a elektronikus vizsgarendszerből az alábbi formanyomtatványok kerültek bevezetésre:
10. F\_05\_084\_Elektronikus vizsgarendszer Felmentési méltányossági kérelem
11. F\_05\_085\_Elektronikus vizsgarendszer Jelentkezési lap
12. F\_05\_086\_Elektronikus vizsgarendszer Megbízólevél technikai feltételeket biztosító
13. F\_05\_087\_Elektronikus vizsgarendszer Megbízólevél értékelő
14. F\_05\_088\_Elektronikus vizsgarendszer Megbízólevél folyosófelügyelő
15. F\_05\_089\_Elektronikus vizsgarendszer Megbízólevél interaktív vizsga teremfelügyelő
16. F\_05\_090\_Elektronikus vizsgarendszer Megbízólevél jegyző
17. F\_05\_091\_Elektronikus vizsgarendszer Megbízólevél mérő
18. F\_05\_092\_Elektronikus vizsgarendszer Megbízólevél Teremfelügyelő
19. F\_05\_093\_Elektronikus vizsgarendszer Megbízólevél Vizsgafelügyelő, Ellenőrző
20. Vizsgadíj befizetése

A vizsgadíj befizetéséhez a vizsgázó a gazdasági osztály által kiállított számlát kap, melyet köteles kiegyenlíteni. A vizsgadíj a vizsganap előtti két munkanappal be kell érkezzen. A vizsgázó a vizsgadíj befizetésének megléte esetén kezdhetik meg a vizsgát.

Amennyiben a vizsgát másik centrum kérelmezi, úgy a centrumok között a fizetés és a számlázás megegyezés alapján valósul meg.

1. Amennyiben a vizsgáztatási körülmények nem sérülnek (pl. BM oktatás KEOR vizsga esetén 2 értékelő/mérő van), úgy a tantermen belül a vizsgabizottság két csoportra osztható.
2. A vizsgázó a rendelkezésre álló idejéről (szóbeli, projekt és gyakorlati feladatoknál) lemondhat, de erről írásban nyilatkoznia kell.
3. Abban az esetben, ha delegáló szervezet (pl.:BM-0119 KEOR) küldi az adott vizsga vizsgabizottság tagjait, úgy nem kötelező a regisztráció Ceglédi Vizsgaközpont névjegyzékébe.
4. A vizsgaközpont megbízott jegyzője és vizsgafelügyelője a vizsgázó által átadott érvényes fényképes személyazonosító okmányok alapján ellenőrzi a elektronikus vizsgarendszerben felvezetett adatok helyességét.

# Jelentkezés

## Szakmai vizsga esetén:

A tanulók, illetve a képzésben résztvevők a vizsgára személyesen vagy meghatalmazott útján (két tanú által aláírt meghatalmazás esetén) a Vizsgaközpontnál rendszeresített jelentkezési lapon, vagy a elektronikus vizsgarendszeren keresztül jelentkezhetnek (Jelentkezési lap: F\_05\_016\_VSZ.5.m. sz. melléklet) illetve a <https://vizsgakozpont.e-kreta.hu/vizsgajelentkezes/meghirdetett-vizsgak> oldalon történő regisztráció után.

A elektronikus vizsgarendszerből generált jelentkezési lap kézzel történő aláírás vagy elektronikus aláírás és a elektronikus vizsgarendszerbe történő feltöltés után fogadható el . A jelentkezési lap kinyomtatott eredeti példányát legkésőbb a vizsga napján be kell nyújtani a vizsgaközpontba.

A digitálisan aláírt jelentkezési lapok abban az esetben fogadhatók el, ha a digitális aláírás hitelessége ellenőrizhető, az aláíráshoz kapcsolódó dokumentum hitelességének igazolása, tanúsítványa látható.

A jelentkezési lap benyújtásának határideje szakmai vizsgára

1. a február–márciusi vizsgaidőszak esetén a vizsgaidőszakot megelőző év december hónap első napja,
2. a május–júniusi vizsgaidőszak esetén a vizsgaidőszak éve február hónapjának tizenötödik napja,
3. az október–novemberi vizsgaidőszak esetén a vizsgaidőszak éve augusztus hónapjának utolsó munkanapja,
4. részszakma megszerzésére irányuló vizsga időpontját a Vizsgaközpont határozza meg, melyet saját honlapján közzétesz.

A szakképzésért felelős miniszter nemzetközi szerződés, egyezmény, megállapodás, annak hiányában viszonosság alapján engedélyezheti, hogy a külföldi vizsgázó a vizsgaidőszaktól eltérő időben tegyen szakmai vizsgát. (Szkr. 262. § (3) ).

A jelentkezési lap érvénytelen, ha:

* hiányosan vagy rosszul kitöltött,
* nincs aláírva vagy a jelentkezőt nem lehet beazonosítani, vagy
* határidőn túl beküldött: postai úton aznapi postai bélyegző igazolja, vagy email-en aznapi küldés

Elutasításra kerül a jelentkezés, ha a szükséges díjfizetés határidőre nem történik meg.

## Képesítő vizsga esetén:

A képzésen résztvevők a vizsgára személyesen vagy meghatalmazott útján a vizsgaközpontnál rendszeresített jelentkezési lapon, vagy a elektronikus vizsgarendszeren keresztül jelentkezhetnek (Jelentkezési lap: F\_05\_015\_VSZ.6.m. sz. melléklet).

A jelentkezési lap érvénytelen, ha:

* hiányosan vagy rosszul kitöltött,
* nincs aláírva vagy a jelentkezőt nem lehet beazonosítani, vagy
* határidőn túl beküldött: postai úton aznapi postai bélyegző igazolja, vagy email-en aznapi küldés.

A vizsgaközpont bekérheti a vizsgázó által megadott adatok helyességének ellenőrzése céljából a személyes okiratokat megtekintésre.

A Ceglédi Vizsgaközpont a vizsgázónak nem engedi megkezdeni a vizsgát, ha a szükséges díjfizetés a vizsga megkezdése előtt nem történik meg.

A képesítő vizsgára való jelentkezés határidejét a vizsgaközpont határozza meg.

# Igazolás a vizsgára bocsátás feltételeinek teljesítéséről

## Szakmai vizsga esetén:

A szakmai vizsgára csak az a jelentkező bocsátható, aki érvényes jelentkezési lappal rendelkezik, illetve a képzési és kimeneti követelményekben (a továbbiakban: KKK) található feltételeket teljesítette.

A vizsgára való jelentkezéssel egyidejűleg kell benyújtani – ha rendelkezésre állnak – valamennyi előírt dokumentumot:

* Iskolai rendszerű képzés esetén: képzési évfolyam és az egybefüggő szakmai gyakorlat eredményes teljesítését igazoló

A jelentkezőnek legkésőbb a szakmai vizsga megkezdéséig igazolnia kell, hogy a szakmai vizsgára bocsátáshoz szükséges, a KKK-ban meghatározott feltételekkel rendelkezik.

A jelentkezéshez csatolt igazoló dokumentumokat a Vizsgaközpont ellenőrzi.

Amennyiben a jelentkező a jelentkezéskor, vagy legkésőbb a szakmai vizsga megkezdéséig nem igazolja, hogy megfelel a szakmai vizsgára bocsátás KKK-ban meghatározott feltételeinek, úgy a jelentkezését a vizsgaközpont törli, melyről a jelentkező írásbeli határozatot kap (Szkr. 263. § (3) ).

## Képesítő vizsga esetén:

Képesítő vizsgára csak az a jelentkező bocsátható, aki a vizsgára jelentkezés, illetve a programkövetelményekben (a továbbiakban: PK) található vizsgára bocsátáshoz szükséges előfeltételeket teljesítette.

A vizsgára való jelentkezéssel egyidejűleg kell benyújtani a PK-ban rögzített, a képzés követelményeinek teljesítéséről a képző intézmény által kiállított tanúsítvány(oka)t, illetve minden egyéb, az érintett vizsgához tartozó PK-ban a vizsgára bocsátás előfeltételének meglétét igazoló dokumentumot.

A jelentkezéshez csatolt igazoló dokumentumokat a Ceglédi Vizsgaközpont ellenőrzi.

Amennyiben a jelentkező a jelentkezéskor vagy a jelentkezési dokumentumok ellenőrzést követő hiánypótlásra felszólítást követően, a megadott időpontig nem igazolja, hogy megfelel a képesítő vizsgára bocsátás PK-ban meghatározott feltételeinek, úgy a jelentkezését a vizsgaközpont törli, melyről jelentkező írásbeli tájékoztatást kap.

A szakmai és képesítő vizsgák esetében egyaránt az elektronikus vizsgarendszerben előírt követelményeket pl záródolgozat leadása (melléklet: szakmai gyakorlati napló és igazolás), prezentáció leadása követelmények teljesítését a vizsgaközpont vezetője igazolja.

Ezen F\_05\_0109\_V1 számú igazolás kerül feltöltése a nagyméretű dokumentumok helyett, melyeket a vizsgaközpont elektronikusan tárol.

# Felmentési kérelmek benyújtása, tanulmányi versenyeredmények igazolása;

## Szakmai és Képesítő vizsga esetén egyaránt:

A szakmai vizsga, képesítő vizsga vizsgatevékenységei alól – a jogszabályban vagy a KKK-ban, (Szkr. 264. § (1)) illetve PK-ban meghatározott kivétellel – nem adható felmentés.

Az Szkr. 264. § (1) bekezdése alapján a vizsgázó felmentést kérhet szakmai vizsga vizsgatevékenységei letétele alól, ha a jogszabály, illetve a KKK erre lehetőséget ad.

Képesítő vizsga esetén vizsgatevékenység alóli felmentés a PK-ban rögzített esetekben az ott meghatározott feltételek teljesülése esetén adható.

Mentesül a szakmai vizsga vagy a vizsgatevékenység letétele alól az a vizsgázó, aki országos szakmai tanulmányi versenyen, WorldSkills vagy EuroSkills versenyen a KKK-ban meghatározott követelményt teljesítette és a versenyfelhívásban meghatározott helyezést, teljesítményt, szintet elérte. Ebben az esetben a szakmai vizsga vagy a vizsgatevékenység eredménye jelesnek minősül (Szkr. 264. § (2)).

# A beilleszkedési, tanulási, magatartási nehézséggel küzdő jelentkező, sajátos nevelési igényű jelentkező, fogyatékkal élő jelentkezőkre vonatkozó előírások a KKK, PK alapján

## Az Szkr. 297. §-a alapján a vizsgaközpont:

1. az interaktív, írásbeli- és a projekt vizsgatevékenységen lehetővé teszi a tanulmányok során alkalmazott segédeszköz használatát vagy segédszemély igénybevételét.
2. A vizsgaközpont a halláskárosodott vizsgázó kérelmére a vizsgatevékenység szóban történő részének idejére - ha az indokolt - jelnyelvi tolmácsot biztosít, költségtérítés ellenében.
3. Indokolt esetben engedélyezi, a vizsgázó igazolt kérelme alapján a vizsgázó mentesítését a vizsgatevékenység idegen nyelvi része vagy annak egy típusa, szintje alól, ha a vizsgázót a szakmai oktatás, szakképzés során is mentesítették az idegen nyelv értékelése és minősítése alól
4. Az interaktív, írásbeli vizsgatevékenység szóban történő vizsgatevékenységgel vagy a vizsgatevékenység szóban történő részének interaktív, írásbeli vizsgatevékenységgel történő kiváltását, az adott vizsgatevékenység az arra meghatározott időnél hosszabb idő alatt történő teljesítését azzal, hogy a projektfeladat esetén a hosszabbítás nem haladhatja meg a projektfeladatra előírt időtartam harminc százalékát kivéve, ha a KKK-k, PK-k másként rendelkeznek.
5. Az igazolt fogyatékkal élő vagy tanulási nehézséggel küzdő vizsgázó, írásos kérelmére egyedi eljárás szerint vizsgázhat, amennyiben minden egyes vizsgarészben a feladatot/feladatokat a KKK-ban, PK-ban leírtaknak megfelelően teljesíteni tudja. Az egyedi eljárásra irányuló kérést a jogszabályi és a vizsgahelyszín lehetőségei adta keretek között személyre szabottan kezeli a Vizsgaközpont, legyen szó akár látás-, vagy hallássérült, mozgáskorlátozott, ill. egyéb problémával élő jelentkezőről.
6. Egyedi eljárás keretében pl. a diszlexiás, diszgráfiás, látássérült vizsgázó esetén - a vonatkozó szakmai ajánlások figyelembevételével - egyedileg szerkesztett vizsgaanyag (betűtípus, nagyobb betűméret, elrendezés stb.) készül.
7. Számítógép használata biztosított minden olyan esetben, amikor a vizsgázó írásképe olyan mértékben lenne rendezetlen vagy nehezen olvasható, hogy az már az értékelést is gátolná.
8. Minden egyedi eljárási igény a kérelem beérkezését követően, a szakvélemény figyelembevételével előzetesen átvizsgálásra kerül a teljesíthetőség szempontjából, melynek eredményéről a kérelmező írásbeli tájékoztatást kap. Minden egyedi eljárás dokumentálásra kerül.

A kérelmező a kréta szoftver által visszajelzést kap a felmentési kérelem elfogadásáról, elutasításáról, illetve a felszólítást a hiányzó dokumentumok pótlására. Nem pótolt, vagy nem megfelelő igazoló dokumentumok esetén a kérelmet a vizsgaközpont elutasítja. Felmentési kérelemmel kapcsolatos döntés meghozatalára, az erről szóló határozat kiállítására a vizsgaközpont vezetője jogosult, a szakmai és képesítő vizsga esetén -egyedi elbírálás alapján- egyaránt.

# Különleges igények, egyedi rendkívüli szükségletek figyelembevétele

## Szakmai és képesítő vizsga esetén egyaránt:

A Ceglédi Vizsgaközpont a jelentkezési lapon tájékoztatja a jelentkezőt, hogy az időben, előre jelzett különleges igényeinek, egyedi rendkívüli szükségleteinek figyelembevételére az Szkr.-re tekintettel van lehetőség.

## Vizsgarész beszámítása

Másik vizsgaközpontból hozott vizsgarész eredményének beszámítására kérelem írásban a jelentkezéssel egyidejűleg adható be a vizsgaközpontnak.

Amennyiben a törzslapot mellékeli a vizsgázó, és azon egyértelműen látható a javító vagy pótló vizsga megjelölés, a törzslap elegendő ahhoz, hogy a vizsgaközpont vezetője beszámítsa a meglévő sikeres vizsgarészt.

A határozathoz külön kérelem benyújtása esetén szükséges (formanyomtatvány: F\_05\_0108\_V1Határozat vizsgarész beszámításhoz).

A vizsgaközpont vezetője a rendelkezésre álló igazoló dokumentumok (jelentések, adatok, jegyzőkönyvek) ellenőrzése után, a vizsgarész beszámíthatóságának kivizsgálását követően dönt és a döntésről a jelentkezőt a megadott elérhetőségek valamelyikén, írásban, a jelentkezési határidő lejárta után legfeljebb 10 nappal tájékoztatja.

## Méltányossági kérelem

Méltányossági kérelem írásban – lehetőség szerint – a jelentkezéssel egyidejűleg adható be a vizsgaközpontnak. Méltányossági kérelem nyújtható be pl. az adott vizsganap időbeosztásával kapcsolatban indokolt esetben pl. távolról érkező jelentkező, kisgyermek gondozása, egészségügyi problémák miatt.

A méltányossági kérelmet a vizsgaközpont vezetője bírálja el. A döntésről a jelentkezőt írásban a megadott elérhetőségek egyikén 15 napon belül tájékoztatjuk. Vizsga megkezdése előtt 15 napon belül érkezett méltányossági kérelem esetén, a vizsgaközpont vezető az elbírálást lehetőség szerint a legrövidebb időn belül teszi meg. Kérelmező tájékoztatása a döntést követően megtörténik. Legkésőbb a vizsgát megelőző napig megkapja a tájékoztatást (beérkezés függvényében).

A vizsgát megelőző munkanapon, illetve a vizsga napján beadott méltányossági kérelmet a vizsgaközpontnak nem áll módjában befogadni.

Rendkívüli élethelyzetből adódóan a vizsga megkezdése előtt bejelentett méltányossági kérelem esetén a vizsgaközpont a helyszínen jelenlévő képviselője jogosult a méltányossági

kérelmet fogadni, arról a vizsgaközpont vezetővel egyeztetni, majd a döntést a kérelmező és a vizsgabizottság tudomására hozni. Az eseményt jegyzőkönyvben rögzíteni szükséges. Méltányossági kérelemre hozott döntéssel felülvizsgálati kérelem nem nyújtható be

Vizsgaközpont az egyenlő esélyek biztosítása érdekében, felméri a konkrét segítségnyújtásra, speciális feltételekre vonatkozó igényeket. Vizsgaközpont az igények megvalósíthatóságát mérlegeli, bevonva az érintett vizsgahelyszínt is, szükség esetén további információkért felveszi a kapcsolatot a jelentkezővel. Vizsgaközpont vezetője a rendelkezésre álló információk alapján dönt a speciális igények teljesítéséről, a döntésről a jelentkezőt a megadott elérhetőségek valamelyikén írásban, a jelentkezési határidő lejárta után legfeljebb 10 nappal tájékoztatja.

# A vizsga megszervezése és lebonyolítása

## Szakmai vizsga esetén:

Szakmai vizsgát február–március, május–június és október–november hónapban lehet tartani (a továbbiakban: vizsgaidőszak) Szkr. 262. (1) bekezdése. Az interaktív vizsgatevékenység országos központi vizsganapjait a szakképzésért felelős miniszter az általa vezetett minisztérium honlapján közzétett közleményében – a Kormány adott ágazatért felelős tagjának egyetértésével – határozza meg a szakmai vizsga tanévét megelőző tanév májusának utolsó munkanapjáig. Vizsgaközpont az interaktív vizsga időpontját honlapján közzéteszi. A projektfeladat vizsgaidőpontját a vizsgaközpont határozza meg (Szkr. 262. § (2) bekezdése).

A vizsgaközpont a vizsgacsoportokat szakmánként alakítja ki. A vizsgacsoport létszáma nem haladhatja meg az Szkt.-ben előírt maximális osztálylétszámot, a 32 főt. A szakmai vizsgát az első vizsgatevékenység napját követő 30 napon belül be kell fejezni, kivéve, ha a KKK másként rendelkezik. A vizsga időtartama legfeljebb 3 nap, mely egy nappal meghosszabbítható (Szkr. 277. §).

### A vizsga bejelentése:

A Vizsgaközpont a vizsgát az Szkr. 266. §-a (1) bekezdése alapján meghatározott, a jelentkezési határidőt követő 15 napon belül, vizsga csoportonként, a szakképzési államigazgatási szerv által működtetett elektronikus felületen jelenti be és véglegesíti.

*Bejelentési határidők:*

a) a február–márciusi vizsgaidőszak = december 1. ⇨ december 16.

b) a május–júniusi vizsgaidőszak = február 15. ⇨ március 2.

c) az október–novemberi vizsgaidőszak = augusztus 31. ⇨ szeptember 16.

A Vizsgaközpont egy alkalommal módosíthatja a bejelentett adatokat, az első vizsgatevékenység előtt legkésőbb 15 nappal.

A vizsga napja és időpontja a mindenkori jogszabályok, rendeletek figyelembevételével kerül megállapításra, amelyről a vizsgázó értesítést kap, a szakmai vizsga megkezdése előtt legalább hét nappal (F\_05\_08\_V2\_VSZ.3.m. sz. melléklet). Az időpont meghatározásánál figyelembe kell venni a jelentkezők szükségleteit és a gazdaságossági, környezeti szempontokat egyaránt.

### A vizsga előkészítése

Vizsgára kizárólag (kivéve, ha a KKK, PK másként rendelkezik) olyan írásbeli, illetve projektvizsga-feladat kerülhet, melyet a vizsgaközpont *Vizsgafeladatok készítése eljárásrendben* meghatározottak szerint fejlesztett ki, illetve amelyet vizsgaközpont jogosultság alapján használhat fel (más akkreditált vizsgaközponttal, más jogosult szervezettel való együttműködés). Minden fejlesztett feladat a vonatkozó Képzési és Kimeneti Követelményekben meghatározott mérési tartalommal kell bírjon (vizsgatevékenység leírása). Minden fejlesztett feladatnak a KKK-ban meghatározott időtartam alatt teljesíthetőnek kell lennie. Az elkészített értékelési útmutatóknak meg kell egyezniük a KKK-ban meghatározott értékelési szempontokkal és azok beszámítási súlyarányával. Feladatfejlesztő szakértőket és fejlesztett feladatokat bíráló szakértőket a vizsgaközpont bízza meg adott feladatra. (*Vizsgafeladatok készítése eljárásrend F\_05\_019\_V2\_Vke .sz melléklet Megbízólevél feladatkészítésre)*

A Vizsgaközpont megbízza (Megbízó levél) a vizsgafelügyelőt és a vizsgabizottság további tagjait, kijelöli a szakmai vizsga jegyzőjét, az interaktív vizsgatevékenység felügyelőjét és a technikai feltételek folyamatos biztosításáért felelős személyt (Szkr. 268. §). A vizsgabizottság, illetve a vizsgáztatásban részt vevő egyéb személyek megbízásánál a vonatkozó jogszabályban, kormányrendeletben, miniszteri rendelet (pl.: BM, Pénzügyminisztérium) a vizsgaközpont belső szabályzatában, valamint az adott vizsgára vonatkozó képzési kimeneti követelményben meghatározott feltételeknek való megfelelést kell figyelembe venni.

A vizsgatevékenységek jellegéről, sorrendjéről, időpontjáról, helyszínéről és a vizsgával kapcsolatos további tudnivalókról a Vizsgaközpont – a vizsga megkezdése előtt legalább hét nappal – tájékoztatja a vizsgabizottság tagjait, a vizsgázókat, a vizsga szervezésében közreműködő gazdálkodó szervezetet, valamint a vizsga lebonyolításában közreműködő személyeket (Szkr. 267. § (1) bekezdés).

A vizsgázók tájékoztatása a Vizsgaközpont feladata, melyet a elektronikus vizsgarendszeren keresztül- lebonyolítási rend kiküldésével- történik.

Ez utóbbi esetben a Vizsgaközpont a képző intézmény tájékoztatásáról gondoskodik a vizsga megkezdése előtt legalább 7 nappal.

Szkr. 267. §:(1) A szakmai vizsgán lebonyolításra kerülő vizsgatevékenységek helyszínéről és időpontjáról és a szakmai vizsgával kapcsolatos további tudnivalókról az akkreditált vizsgaközpont - a szakmai vizsga megkezdése előtt legalább hét nappal - tájékoztatja a vizsgafelügyelőt, a vizsgabizottság további tagjait, a vizsgázókat és a szakmai vizsga lebonyolításában közreműködő személyeket.

(2) Az akkreditált vizsgaközpont a tájékoztatással egyidejűleg megküldi a vizsgafelügyelőnek és a vizsgabizottság további tagjainak a szakmai vizsga lebonyolításának tervezett rendjét (a továbbiakban: lebonyolítási rend).

(3) A lebonyolítási rendben meg kell határozni

*a)* a vizsgaprogramot, adott vizsgacsoport általi végrehajtásának várható időtartamát,

*b)* a szakmai vizsga lebonyolítása során a helyi sajátosságokat figyelembe véve kialakított minden olyan további rendelkezést, amely a vizsgabizottság és az akkreditált vizsgaközpont számára egyértelművé teszi a szakmai vizsga lebonyolításának körülményeit.

Vizsgaközpont a vonatkozó tanúsítási rendszerkövetelményeken túl is, együttműködő partnereinek bevonásával biztosítja, hogy szükség esetén a jelöltek a vizsga helyszínén bejárást végezzenek helyismeret céljából, illetve megismerhessék a speciális rendszereket, gépeket, berendezéseket, programokat, azok működését. A vizsgahelyszín előzetes bemutatásának szükségességéről a felkért feladatfejlesztő partnerektől kért és kapott információk, a vizsgahelyszín szakemberei által tett javaslat, esetlegesen a képző intézménnyel történő egyeztetés alapján határoz a vizsgaközpont.

Vizsgaközpont célja az esélyegyenlőséget biztosítani, minden olyan esetben, ahol, a képzőhely és a vizsgahelyszín által biztosított eltérő körülmények, felszereltség a vizsgázó teljesítményét befolyásolhatja.

Amennyiben a vizsga, melyre a jelentkező érvényes jelentkezési lapot nyújtott be nem kerül megszervezésre, úgy a vizsgaközpont erről e-mailben tájékoztatja a jelentkezőt.

## Képesítő vizsga esetén

Amennyiben a jogszabályok, rendeletek, programkövetelmények vagy egyéb Vizsgaközpont részére kötelező érvényű előírások másként nem rendelkeznek, az írásbeli és a szóbeli/gyakorlati/projektfeladat vizsgaidőpontját is a vizsgaközpont határozza meg.

Az időpont meghatározásánál figyelembe kell venni a jelentkezők szükségleteit és a gazdaságossági, környezeti szempontokat egyaránt.

A Vizsgaközpont a vizsgaidőpontokat honlapján is nyilvánosságra hozza.

A vizsgacsoportokat a vizsgaközpont alakítja ki. A képesítő vizsgát az első vizsgatevékenység napját követő 30 napon belül be kell fejezni kivéve, ha a PK másként rendelkezik.

A vizsga időtartama legfeljebb 3 nap, mely egy nappal meghosszabbítható.

### A vizsga bejelentése:

A Vizsgaközpont a vizsga bejelentését az előírásoknak megfelelően végzi, figyelembe véve a hatályos rendelkezésekben és a elektronikus vizsgarendszerben meghatározott határidőket.

### A vizsga előkészítése

A Szakmai vizsgánál részletezett szabályozások a képesítő vizsgák esetében is kötelező érvényűek az alábbi kitételekkel:

- szakmai vizsga helyett képesítő vizsga,

- interaktív vizsgatevékenység helyett írásbeli vizsgatevékenység,

- KKK helyett, PK értendő, valamint,

- vizsgára csak olyan írásbeli vizsgafeladat kerülhet, mely a projektvizsga-feladatnál részletezett módon kerül fejlesztésre.

## Szakmai vizsga esetén

### A vizsga lebonyolítása

A vizsga lebonyolításában a következő személyek vesznek részt:

* 3 tagú vizsgabizottság, (esetenként előírás alapján 4 fő)
* a vizsga jegyzője,
* terem- és folyosófelügyelő (a továbbiakban: felügyelő), (szükség esetén)
* technikai feltételek folyamatos biztosításáért felelős személy (szükség esetén).

A vizsgafelügyelő, illetve a vizsgabizottság további tagja nem lehet az, aki a vizsgázó szakmai vizsgára történő felkészítésében részt vett, vagy a vizsgázó hozzátartozója. munkahelyi vezetője, felettese.

A vizsgafelügyelő és a vizsgabizottság további tagja csak olyan személy lehet, aki a vizsgán megszerezhető szakma oktatásához jogszabályban előírt feltételekkel rendelkezik. A vizsgabizottság mérési feladatokat ellátó tagja csak olyan személy lehet, aki megbízása időpontjában a vizsgán megszerezhető szakma tekintetében oktatási tevékenységet folytat (Szkr. 272. § (4)).

A vizsga adatainak a törzslap külíven és belíveken történő rögzítése elektronikus úton történik. A törzslapra az adatokat eredeti okiratok, igazolások alapján kell bejegyezni. A vizsgaeredmények kialakítását követően a törzslapon az egyes vizsgafeladatok eredményeit külön-külön kell rögzíteni, továbbá a vizsgatörzslapra rá kell vezetni a vizsgázóra vonatkozó határozatokat és záradékokat. (Szkr. 270. § (1)-(2) ).

Az egyes vizsgatevékenységek a lebonyolítási rendben meghatározott személyek jelenlétében kezdhetők meg és folytathatók le (a lebonyolítási rendet az Szkr. szerint kell elkészíteni). A vizsgáról egyetlen vizsgajegyzőkönyv (F\_05\_037\_VSZ.8.m. sz. melléklet) készül, amely időrendben tartalmazza a vizsga összes eseményét, a vizsgabizottság értekezleteit és döntéseit. A szakmai vizsga

Ha a vizsgaszervezés helyi sajátosságai vagy rendkívüli esemény miatt a vizsgaprogramot módosítani szükséges, akkor a hosszabbítás tényét is rögzíteni kell a jegyzőkönyvben (Szkr. 277. § (5)).

### A szakmai vizsga:

* interaktív (számítógép alkalmazását igénylő) és a
* projektfeladat megvalósításából áll.

#### Az interaktív vizsgatevékenység

A vizsgázónak a feladat és az útmutató alapján a számítógép által véletlenszerűen generált vizsgafeladat-sort kell az interaktív vizsgán megoldani (Szkr. 260. § (2) ).

Az interaktív vizsgatevékenységet csak akkor lehet megkezdeni, ha az ahhoz szükséges feltételekről a vizsgabizottság meggyőződött (elegendő mennyiségű számítógép, a technikai feltételek folyamatos biztosításáért felelős személy). A vizsgateremben a vizsgázókon és a vizsgabizottsági tagon, a vizsga jegyzőjén, a technikai feltételek folyamatos biztosításáért felelős személyen, valamint a felügyelőn kívül más személy nem tartózkodhat. A technikai feltételek folyamatos biztosításáért felelős személy a vizsgaközpont vezető írásos engedélyével tartózkodhat a vizsgateremben. A vizsgaközpont vezető írásos engedélyével indokolt esetben (pl. ellenőrzés céljából) a vizsgateremben megbízott személyek jelen lehetnek.

A vizsgatevékenység megkezdése előtt a vizsgateremben a vizsgaközpont által megbízott teremfelügyelő ülésrendet készít és tájékoztatást ad az interaktív vizsgatevékenység szabályairól, a használható segédeszközökről, továbbá az elkövetett szabálytalanság következményeiről és gondoskodik a vizsga rendjének betartásáról.

A vizsgafelügyelő ellenőrzi a jelenlévők személyazonosságát és felszerelését.

Az észlelt problémákat jegyzőkönyvben kell rögzíteni (nemmegfelelőség).

A vizsgafelügyelő tájékoztatja a vizsgázókat az egyes vizsgatevékenységek előtt - így az interaktív vizsgatevékenység előtt is - az őket érintő döntésekről, tudnivalókról, etikai szabályokról, a tűz-baleset és egészségvédelmi előírásokról (szükség szerint a teremfelügyelő bevonásával).

Az interaktív vizsgatevékenység során a vizsgázó csak a számítógépen dolgozhat kivéve, ha az interaktív vizsga készítője másképpen rendelkezik.

Az elkészült vizsgafeladatokat a vizsgázók az erre létrehozott elektronikus felületen oldják meg és mentik el.

Ha a vizsgázó befejezte a vizsgafeladat kidolgozását, menti és lezárja a vizsgafeladatot. A felügyelő az ülésrendbe a vizsgázó neve mellé rögzíti a befejezés időpontját, illetve a program automatikusan is elvégezheti az adatrögzítést.

Amennyiben javítási útmutató rendelkezésre áll, azt a vizsgabizottság kizárólag a vizsgatevékenységre rendelkezésre álló idő letelte után ismerheti meg.

Amennyiben az interaktív vizsgarésznek van olyan feladata, amely nem rendszerszintű, központi, programozott javítású, úgy a vizsgabizottság értékelést végző tagja végzi a feladatrész javítását a megadott útmutató alapján.

Rendszerszintű, központi, programozott javítás esetén az értékelő bizottsági tag az automatikus javítást az értékelési útmutató ismeretében ellenőrzi, a program által javasolt értékelést felülbírálja, vagy jóváhagyólag elfogadja (értékelő lapot tölt ki).

Az értékelt interaktív vizsgadolgozatba való betekintés időpontjára és módjára vonatkozóan a vizsgaközpont követi az államigazgatási szerv utasításait. Amennyiben a vizsgaközpontnak szerepe van a vizsgadolgozat megtekintésének biztosításában (Betekintési nyilatkozat), úgy annak módjáról és időpontjáról a vizsgázókat tájékoztatja.

A vizsgaközpont minden az interaktív vizsgafeladattal, értékelési útmutatóval, értékeléssel kapcsolatos észrevételt, panaszt továbbít az érintett szakképzési államigazgatási szervnek és a továbbiakban útmutatásai szerint jár el.

A felügyelő a vizsgázók részére tájékoztatást ad az interaktív vizsgatevékenység szabályairól, az alkalmazható segédeszközökről, továbbá az elkövetett szabálytalanságok következményeiről, elkészíti a vizsgázók ülésrendjét tartalmazó jegyzőkönyvet, és gondoskodik a szakmai vizsga rendjének betartásáról. (Szkr. 279. § (2)).

Ha a vizsgázónak el kell hagynia a vizsgatermet, engedélyt kér a felügyelőtől.

A vizsgázó távozásának és visszaérkezésének idejét be kell írni az ülésrendet tartalmazó jegyzőkönyvbe (Szkr. 278. § (1)).

Amennyiben a rendszer lehetővé teszi, úgy a távozás (feladatmegoldás felfüggesztése) ténye a rendszeren belül is rögzítésre kerül.

A vizsgázók közül egyidejűleg csak egy ember mehet ki a teremből, ahol a folyosófelügyelő gondoskodik arról, hogy a vizsgázó senkivel ne kerülhessen kapcsolatba.

Ha a felügyelő az interaktív vizsgatevékenység közben szabálytalanságot észlel, felfüggeszti a vizsgázó vizsgatevékenységét, írásban rögzíti ennek tényét (ülésrend, jegyzőkönyv) továbbá a felfüggesztés pontos idejét, rögzíti, hogy a szabálytalanság észleléséig meddig jutott a vizsgázó a feladatmegoldásban rögzíti a szabálytalanság jellegét, majd engedélyezi a vizsgázónak a vizsgatevékenység folytatását. A szabálytalansággal kapcsolatban a vizsgatevékenységet, vizsgázókat meg nem zavarva, célszerűen a vizsgatevékenység befejeztével külön részletező jegyzőkönyvet kell felvenni, amelynek tartalmaznia kell minden olyan adatot és eseményt, amely lehetővé teszi a szabálytalanság tényének és körülményének megállapítását, az érintett vizsgázó és felügyelő nyilatkozatát, továbbá azt, hogy a vizsgázót tájékoztatták a szabálytalanság elbírálásával kapcsolatos eljárásról és a szabálytalanság következményeiről. A jegyzőkönyvet a felügyelő, a vizsgázó és a vizsgafelügyelő írja alá. A vizsgázó észrevételét – kérelmére – a jegyzőkönyvben rögzíteni kell.

A szabálytalansággal összefüggésben felvett jegyzőkönyvet csatolni kell a vizsgajegyzőkönyvhöz. (Szkr. 280. § (3))

A jegyzőkönyv felvételével a felügyelő eleget tesz hivatalos tájékoztatási kötelezettségének.

A szabálytalanságot a vizsgaközpont vezetője a jegyzőkönyv ismeretében kivizsgálja és dönt a következményekről.

**Képesítő vizsga esetén**

A szakmai vizsgánál leírt szabályozások a képesítő vizsga esetén is kötelező érvényűek azzal, hogy szakmai vizsga alatt képesítő vizsgát, szakma alatt szakképesítést, szakmai bizonyítvány alatt képesítő bizonyítványt kell érteni, valamint az oklevél nem értelmezhető.

Képesítő vizsga esetén a vizsga lebonyolításában a következő személyek vesznek részt:

* minimum 2 tagú vizsgabizottság (2 fő vizsgabizottsági tag)
* a vizsga jegyzője,
* tovább a Programkövetelmény előírásában rögzített egyéb megbízottak

292/D. § \* (1) A vizsgabizottság legalább két tagból áll, akik végzik a vizsgázó tudásának felmérését, valamint minősítik a vizsgázó teljesítményét.

(2) A vizsgabizottság tagjai együttesen és az általuk külön-külön ellátott feladatok tekintetében önállóan is felelősek a képesítő vizsga szabályos és zavartalan lefolytatásáért.

292/E. § \* Az akkreditált szakképzési vizsgaközpontot, a vizsgabizottságot, valamint a képesítő vizsga jegyzőjét a vizsgaeredmények tekintetében azok kihirdetéséig titoktartási kötelezettség terheli.

A képesítő vizsga esetén a jegyzőnek a vizsga lezárását követően nincs elektronikus adatszolgáltatási kötelezettsége kivéve, ha erre törvény, rendelet, határozat kötelezi.

2023. májusától bevezetésre került a Ceglédi Vizsgaközpontnál a számítógépet igénylő képesítő vizsgákon, a MOODLE program által támogatott tesztek használata. Ezáltal az írásbeli vizsgáink gyorsabban, önjavító módon működnek.

Az elkészített vizsgafeladatokat a megbízott feladatkészítő szakértő a lektor ellenőrzését követően megküldi a vizsgaközpontnak. A kapott feladatsorok rögzítése a Moodle rendszerben a vizsgaközpont által megbízott munkatárs feladata. A teszt összeállítását követően, a vizsga előtt legkésőbb egy héttel a vizsga mérési feladatokat ellátó tagja szakmailag és technikailag leteszteli a feladatsort. Az ellenőrzésről a mérési feladatokat ellátó tag írásban (emailben) visszajelez a vizsgaközpontnak.

#### A projektfeladat (szóbeli, gyakorlati)

A projektfeladat a vizsgaközpont által – a KKK-ra tekintettel – a vizsgázó gyakorlati felkészültségének átfogóbb felmérése céljából meghatározott vizsgatevékenység. A projektfeladatot a szakmai vizsgára vagy a szakmai vizsgán kell elkészíteni és szóban az adott szakma folytatásához szükséges ismeretek ellenőrzésére is kiterjedően megvédeni. Projektfeladatként – a KKK-nak megfelelően – gyakorlati vizsgamunka, vizsgaremek, vizsgamű vagy egyéb vizsgaprodukció megvalósítása vagy záródolgozat vagy portfólió elkészítése határozható meg (Szkr. 260. § (3)).

Egyes portfóliók a fájlméret miatt nem tölthetők fel az e-kréta elektronikus vizsgarendszerbe. Abban az esetben, ha a portfóliók feltöltése akadályozott, a vizsgaközpont vezető aláírt igazolást tölt fel a elektronikus vizsgarendszerbe a portfóliók meglétéről.

A projektfeladat vizsgaidőpontját a Vizsgaközpont határozza meg vonatkozó KKK –k figyelembevételével.

A projektfeladat tekintetében vizsgaprogramot kell meghatározni, amely tartalmazza a projektfeladat végrehajtásának várható időtartamát. A szakmai vizsga lebonyolításának tervezett rendjét és a projektfeladat leírását a vizsgaközpont megküldi a vizsgafelügyelőnek és a vizsgabizottság további tagjainak a vizsga helyszínével, időpontjával, egyéb információkkal egyidejűleg az első vizsgatevékenységet megelőzően minimum hét nappal.

A projektfeladat megkezdése előtt a vizsgafelügyelő ellenőrzi a jelenlévők személyazonosságát, felszerelését. Észlelt nem megfelelőséget a jegyzőkönyvben rögzíti. úgy a vizsgára jelentkező szintén nem kezdheti meg a vizsgát.

A projektfeladat megkezdése előtt a vizsgafelügyelő tájékoztatja a vizsgázókat az adott vizsgatevékenység lebonyolításának rendjéről és a projektfeladat elkészítésével kapcsolatos egyéb tudnivalókról, etikai szabályokról, a szabálytalanságok következményeiről, továbbá a vizsgatevékenység helyére és a munkavégzésre vonatkozó munkavédelmi, tűzvédelmi, egészségvédelmi előírásokról (szükség szerint bevonva a technikai feltételek biztosításáért felelős személyt). A vizsgatevékenység megkezdése után további útmutatás csak baleset és jelentős károkozás megelőzése céljából adható. A projektfeladat elkészítése, illetve megvédése az ahhoz szükséges személyi és tárgyi feltételek – ideértve a munkavédelmi, tűzvédelmi és egészségvédelmi feltételeket – megléte esetén kezdhető meg és folytatható. A feltételek meglétét a vizsgatevékenység végrehajtását megelőzően a vizsgafelügyelő ellenőrzi és engedélyezi a vizsgatevékenység megkezdését.

A vizsgatevékenység zavartalan lebonyolítása és a baleseti kockázat minimalizálása érdekében a vizsgaközpont vizsgánként legalább egy, a szakirányú oktatás folytatásához szükséges szakképzettséggel vagy szakképesítéssel rendelkező személyt biztosít, aki a szakmai vizsgához szükséges technikai feltételek folyamatos biztosításáért felel, közreműködik az esetlegesen felmerült technikai problémák elhárításában, továbbá gondoskodik a balesetmentes munkavégzésről (Szkr. 281. §).

A projektfeladatot a vizsgázó a vizsgaközpont által a projektfeladathoz kapcsolódóan meghatározott segédanyagok használatával végzi (Szkr. 281. § (2)).

A projektfeladat végrehajtásához a KKK-ban meghatározott időtartam áll a vizsgázó rendelkezésére. Nem számítható be a vizsgatevékenység végrehajtására rendelkezésre álló időtartamba a vizsgázónak fel nem róható okból kieső idő. Ha a projektfeladat végrehajtása során balesetveszély, egészségi ártalom, technológiai vagy más rendkívüli ok merül fel, azt a vizsgafelügyelő haladéktalanul jelzi a vizsgaközpontnak, amely a szakmai vizsga során elkészítendő projektfeladatot megváltoztathatja. A változtatásról szóló döntést az ok megadásával és indoklással rögzíteni kell a vizsgajegyzőkönyvben (Szkr. 282. § (3)).

A mérést végző bizottsági tag ellenőrzi a projektfeladat megvalósításának lépéseit és rögzíti annak eredményeit.

Ha a vizsgázó a szakmai vizsgán elkészítendő projektfeladatot befejezte, azt közli a vizsgabizottság mérési feladatokat ellátó tagjával, aki ennek időpontját feljegyzi, az elkészült projektfeladatot átveszi (Szkr. 282. § (4)).

A mérést végző bizottsági tagtól kapott adatok és információk alapján az értékelést végző bizottsági tag feladata elvégezni az értékelést.

A projektfeladatot pontszámok százalékban és érdemjegyben történő kifejezésével kell értékelni. Az értékelőlapon fel kell tüntetni a vizsgázó természetes személyazonosító adatait, a szakma megnevezését, a projektfeladat tárgyát, a végzett munka értékelését és a javasolt érdemjegyet. Az értékelést a vizsgabizottság értékelési feladatokat ellátó tagja írja alá. A javasolt eredményeket a jegyző rögzíti.

Az elkészült projektfeladatról – a személyiségi jogok sérelme nélkül – annak azonosítására alkalmas dokumentációt, így különösen fényképet, videófelvételt vagy részletes leírást kell készíteni, és azt a vizsgadokumentációhoz kell csatolni. A projektfeladat eredményével a vizsgaközpont rendelkezik (Szkr. 283. §).

A projektfeladat megkezdése előtti tájékoztatás a vizsgázók részére, kötelezően kitér a szabálytalanságok következményeire is. Amennyiben a vizsgabizottság a projekt vizsgatevékenység közben szabálytalanságot észlel, felfüggeszti a vizsgázó vizsgatevékenységét, írásban rögzíti ennek tényét, továbbá a felfüggesztés pontos idejét. A szabálytalanságot az interaktív vizsgatevékenységnél leírt módon jegyzőkönyvezi. Ezt követően engedélyezi a vizsgázónak a vizsgatevékenység folytatását. Vizsgafelügyelő a vizsgatevékenység befejezését követően haladéktalanul jelzi a szabálytalanságot a vizsgaközpontnak. A jegyzőkönyv felvételével a felügyelő eleget tesz hivatalos tájékoztatási kötelezettségének. A vizsgaközpont kivizsgálja a szabálytalanságot és a vizsgabizottság javaslatát is figyelembe véve dönt az érintett szakmai vizsga értékelhetőségéről, értékeléséről.

Amennyiben a követelmények a projektfeladatok keretein belül szóbeli, előre meghatározott szakmai kifejtő részfeladatot írnak elő és a vizsgázó az első megadott/feltett kérdést nem tudja, vagy nem kívánja megválaszolni, jogosult egy újabb kérdésre. Tökéletes felelet esetén is, az erre a vizsgarészre meghatározott maximális pontszámnak csak a felét kaphatja meg. (Kivéve, ha a vonatkozó KKK ez a lehetőséget tiltja).

Minden, a vizsgával kapcsolatos balesetet, káreseményt a vizsgabizottságnak a vizsgaközpont vezetőjének haladéktalanul jelenteni és részletesen, a kivizsgáláshoz szükséges mértékig dokumentálnia kell. A felelősségbiztosítóval a kapcsolatot a vizsgaközpont vezetője veszi fel.

Amennyiben a vizsgabizottság bármely tagja akadályoztatva van, mellyel megakadályozza a vizsga pontos kezdését haladéktalanul jelezni köteles a vizsgaközpont vezetőjének, aki azonnal intézkedik.

A vizsgaközpont vezető a vizsgák szervezésénél figyelemmel van tartalék tagok tervezésére, váratlan esemény (betegség, baleset) bekövetkezésével számolva. A vizsga ez esetben később, 1 óra csúszással kezdődik a készenlétben lévő vizsgaszemélyzet megérkezésekor.

## A vizsgázó teljesítményének értékelése

A vizsgázó teljesítményét vizsga tevékenységenként a pontszámok százalékban és érdemjegyben történő kifejezésével kell értékelni (Szkr. 290. § (1-2)).

Sikertelen a vizsga, ha bármelyik vizsgatevékenység eredménye elégtelen. Sikertelen vizsga esetén csak az elégtelenre értékelt vizsgatevékenységet kell megismételni, amennyiben a vonatkozó KKK másképpen nem rendelkezik.

Az egyes vizsgafeladatok eredménye a KKK-ban rögzített értékelési súlyaránynak megfelelően számít bele a vizsga eredményébe. A szakmai vizsga eredményébe az ágazati alapvizsgát a vonatkozó KKK-ban meghatározott súlyaránnyal kell beszámítani.

A vizsga eredményét a vizsgaközpont a vizsga eredményét a vizsgát követő 5 napon belül hirdeti ki. A Ceglédi Vizsgaközpont gondoskodik a vizsgázók tájékoztatásáról az eredmények elérhetőségének módjáról, illetve a bizonyítványok, oklevelek átvételének időpontjáról és helyszínéről, legkésőbb az utolsó vizsgatevékenység befejezésével egyidejűleg. Amennyiben az akkreditált vizsgaközpontok működését támogató informatikai rendszer rendelkezésre áll, úgy annak segítségével, a vizsgázott személy írásos automatikus rendszerüzenetben kerül tájékoztatásra arra vonatkozóan, hogy vizsgaeredményét hol tekintheti meg, illetve hol veheti át oklevélét/bizonyítványát (saját azonosítóval elérhető felület).

Javító- és pótló vizsga

A szakma-megszerzéséhez javító vizsgát kell tennie annak a vizsgázónak:

1. aki sikertelen vizsgát tett,
2. aki a vizsgán igazolható ok nélkül nem jelent meg, vagy azt megszakította,
3. akit szabálytalanság miatt a vizsgabizottság a vizsga folytatásától eltiltott.

Ha a KKK másként nem rendelkezik, sikertelen szakmai vizsga esetén csak az elégtelenre értékelt vizsgatevékenységet kell megismételni. A b) és c) pontban meghatározott esetben a vizsgát teljes egészében meg kell ismételni.

A javítóvizsga a KKK megváltozásáig, de legalább a vizsgát követő egy évig a képzés megkezdésekor hatályos KKK szerint tehető le vagy ismételhető meg. (Szkr. 291. § (1)-(3))

Ha a vizsgázó a vizsgát neki fel nem róható okból meg sem kezdte, vagy megkezdte, de befejezni nem tudta, azokból a vizsgatevékenységekből, amelyekből még nem vizsgázott, pótlóvizsgát tehet. A pótlóvizsga a képzési és kimeneti követelmények megváltozásáig, de legalább a szakmai vizsgát követő egy évig a képzés megkezdésekor hatályos képzési és kimeneti követelmények szerint tehető le.

A vizsgázó a pótlóvizsgát még ugyanabban a vizsgaidőszakban is leteheti, ha a szakmai vizsga letételét gátló akadályok elhárultak és lebonyolításának feltételei adottak(292. §). Ebben az esetben a vizsgatörzslap-kivonatot a pótlóvizsgát megelőzően ki kell adni a vizsgázónak.

Más vizsgacsoportba kizárólag törzslapkivonat birtokában csatlakozhat be vizsgázó.

Kizárólag vizsgatörzslap kivonat birtokában jelentkezhet a vizsgázó javító- és pótlóvizsgára.

A szakmai vizsgán részszakma megszerzését igazoló bizonyítvány kiadható abban az esetben, ha a részszakma vizsgakövetelményeit teljesítette a vizsgázó.

Abban az esetben, ha a vizsgázó a vizsgára késve érkezik olyan mértékben, hogy a többi vizsgázó a vizsgatevékenységet (interaktív) már elkezdte, úgy a vizsgázó a vizsgatevékenységet nem kezdheti meg, pótlóvizsgát kell tennie.

Projektfeladat esetén a késve érkező, utolsó vizsgázóként és csak abban az esetben bocsátható vizsgára, ha a vizsga 19 óráig befejezhető. Ellenkező esetben pótlóvizsgát kell tennie. Minden késéssel összefüggő esetet jegyzőkönyvben kell rögzíteni.

## Vizsga utáni teendők*:*

A vizsgatörzslap létrehozása a elektronikus vizsgarendszeren keresztül történik. Külívének és belívének tartalmát a jegyző köteles ellenőrizni, szükséges módosításokat a vizsgadokumentációval egyezően megtenni, záradékokat rögzíteni. A jegyzői zárást követően vizsgatörzslap a vizsgaközpont vezetőjéhez kerül jóváhagyásra.

A vizsgaösszesítő ívet a vizsgaközpont vezető ellenőrzését követően lehet kinyomtatni. A vizsgajegyzőkönyvet a jegyző az ellenőrzést követően az érintettekkel hitelesítteti.

A jegyző az összes vizsgadokumentumot továbbítja a vizsgaközpont vezetőjének. A vizsgaközpont vezetője a rendelkezésre álló információk alapján a törzslapot, annak tartalmát jóváhagyólag elfogadja, vagy szükség esetén módosítja. A módosításról és annak okáról jegyzőt tájékoztatja.

A vizsgaközpont vezetője a törzslap elfogadásával, az azon szereplő, a vizsgáztatás során gyűjtött adatokat és a javasolt értékelést elfogadja.

Minden, a vizsgafolyamat alatt jelzett panasz, észrevétel, kifogás, rendkívüli esemény kivizsgálása, mely vizsgaközpont vezető döntését a törzslapon szereplő javasolt értékelések tekintetében módosíthatja, a törzslap jóváhagyását megelőzően megtörténik.

A vizsgát követően a törzslapot két példányban ki kell nyomtatni, amelyeket a külív első oldalán a vizsga jegyzője és a vizsgaközpont vezetője aláírásával hitelesít. Az aláírások alatt a nevet olvashatóan fel kell tüntetni és a szakmai vizsga lebonyolításában betöltött szerepet is rögzíteni. Aláírás bélyegző használata nem megengedett (Szkr. 270. § (3)).

A törzslap külívét és belíveit szakképesítésenként, vizsgánként szalaggal átfűzve, körcímkével ellátva le kell zárni és a Vizsgaközpont körbélyegzőjével a külív hátlapján hitelesíteni kell oly módon, hogy a bélyegzőlenyomat érintse a törzslapot és a körcímkét is (Szkr. 270. § (4)).

A törzslappal egyező tartalmú törzslapkivonatot kérésre, sikertelen vizsga esetén kérés nélkül ki kell adni a vizsgázónak a vizsga lezárását követő harminc napon belül. A törzslapkivonat a központi elektronikus rendszerből nyomtatható, amelyet a vizsgaközpont vezetője ír alá és hitelesíti a vizsgaközpont körbélyegzőjével (Szkr. 270. § (5)).

## Képesítő vizsga esetén:

Képesítő vizsgát a vizsgázó az érvényben lévő jogszabály szerinti Programkövetelmények alapján kezdeményezhet. Az elvégzett képzés tanúsítványának birtokában a vizsgázó a vizsgára időkorlát nélkül jelentkezhet. A vizsgaközpont vezetője, amennyiben a képzéskor érvényben levő és az aktuális vizsgakövetelmények (PK) közötti eltérés meghaladja a 25%-ot, további vizsgafeladatokat írhat elő a programkövetelményekben megfogalmazott vizsgafeladatok mellé.

A szakmai vizsga lebonyolításában és az interaktív vizsgatevékenységnél, projektfeladatnál részletezett szabályozások a képesítő vizsgák esetében is kötelező érvényűek az alábbi kitételekkel- KKK –k alatt PK-t kell érteni.

* A szakmai vizsga alatt képesítő vizsgát kell érteni.
* Interaktív vizsgatevékenység helyett írásbeli vizsgatevékenység értendő.
* Írásbeli vizsgatevékenységként, amennyiben vonatkozó PK másként nem rendelkezik a vizsgaközpont által meghatározott feladatsor használandó. Amennyiben az írásbeli feladat központi interaktív vizsgatevékenységet ír elő, úgy a szakmai vizsgánál leírtak érvényesülnek.
* Az írásbeli vizsgatevékenység során a vizsgázó nem csak a számítógépen dolgozhat, papír alapú feladatlap is használható.
* Az írásbeli vizsgatevékenység feladatait a Ceglédi Vizsgaközpont által biztosított feladatlapon, szükség szerint pótlapon oldják meg a vizsgázók.
* Írásbeli vizsgatevékenység esetén: Az írásbeli vizsgatevékenységből származó megoldott feladatokat a vizsgabizottság mérést végző tagja javítja. Az értékelési feladatokat ellátó bizottsági tag a javítást ellenőrizve, szükség esetén azt felülbírálva elvégzi a végleges értékelést. Az értékelési feladatokat ellátó tag értékelését követően a vizsgafeladatokat az értékelési folyamat eredményét bemutató dokumentációval együtt, aláírva továbbítja a jegyzőnek, aki gondoskodik a megfelelő értékelési adatok rögzítéséről.
* A tanúsítás addig nem adható meg, amíg a jelölt az összes tanúsítási követelményt nem teljesíti (kivéve, ha a KKK, PK másként nem rendeli)
* Észrevétel kizárólag a meglévő értékelési útmutatóban foglaltaktól eltérő javítás vagy az értékelés számszaki hibája esetében tehető. A betekintés során a vizsgázó értékelésre vonatkozó észrevételeit a vizsgabizottság értékelési feladatot ellátó tagja köteles először saját hatáskörben megvizsgálni. Amennyiben az észrevételt jogosnak nyilvánítja, úgy az értékelést saját hatáskörben, dokumentáltan javítja. Amennyiben az észrevételt követő önellenőrzés eredményeként sem azonosít hibát, úgy a vizsgaközpont dönthet az önellenőrzés eredményének elfogadásáról vagy független szakértő felkéréséről véleményezésre. Végleges minősítésről a vizsgaközpont vezetője dönt.

## A vizsgázó teljesítményének értékelése

A szakmai vizsgánál részletezett szabályozások a képesítő vizsgák esetében is kötelező érvényűek az alábbi kitételekkel: KKK alatt PK-t kell érteni.

## Javító- és pótló vizsga

* A szakmai vizsgánál részletezett szabályozások a képesítő vizsga esetén is kötelező érvényűek azzal a kitétellel, hogy a -KKK alatt a PK-t kell érteni.
* javítóvizsga, illetve pótlóvizsga a PK megváltozásáig, a vizsgát követő egy évig a képzés megkezdésekor hatályos PK szerint tehető le vagy ismételhető meg. Egy év után további időkorlát nélkül, az aktuális PK követelményeinek kell megfelelni. A vizsgaközpont vezetője, amennyiben a képzéskor érvényben levő és az aktuális vizsgakövetelmények (PK) közötti eltérés meghaladja a 25%-ot, további vizsgafeladatokat írhat elő a programkövetelményekben megfogalmazott vizsgafeladatok mellé.

*A vizsga utáni teendők*

A szakmai vizsgánál leírt szabályozások a képesítő vizsga esetén is kötelező érvényűek az alábbi kitételekkel:

- Szakmai vizsga alatt a képesítő vizsgát kell érteni.

# A vizsgabizottság tagjainak feladatai

## Szakmai vizsga esetén:

A vizsgabizottság legalább 3 tagból áll (egyéb rendelkezések esetén több tagból pl.:EMMI rendelet.)

A vizsgafelügyelő, illetve a vizsgabizottság további tagja nem lehet az, aki a vizsgázó szakmai vizsgára történő felkészítésében részt vett, vagy a vizsgázó hozzátartozója.

A vizsgafelügyelő és a vizsgabizottság további tagja csak olyan személy lehet, aki a vizsgán megszerezhető szakma oktatásához jogszabályban előírt feltételekkel rendelkezik. A vizsgabizottság mérési feladatokat ellátó tagja csak olyan személy lehet, aki megbízása időpontjában a vizsgán megszerezhető szakma tekintetében rendszeres oktatási tevékenységet folytat.

A vizsga mérési feladatait ellátó tagja végzi a vizsgázó tudásának a felmérését, melynek keretében

* ellenőrzi a projektfeladat megvalósításának lépéseit, és rögzíti azok eredményeit;
* átveszi az elkészült projektfeladatot és feljegyzi ennek az időpontját;
* az elkészült projektfeladatól – személyiségi jogok sérelme nélkül annak azonosítására alkalmas dokumentációt, így különösen fényképet, videófelvételt vagy részletes leírást kell készíteni, melyet a vizsgadokumentációhoz kell csatolni. (SZKR 283 (2)
* elvégzi a javítási-értékelési útmutató szerinti javításokat, méréseket, rögzíti a mérési eredményeket, mérés eredményeként elért pontszámokat, megteszi az értékeléshez szükséges szakmai javaslatát;

A szakmai vizsga lezárását követően elkészíti

a szakmai vizsga előkészítésével, lebonyolításával,

▪ a vizsgáztatás feltételeivel,

▪ a KKK-ban leírtak teljesülésével, valamint,

▪ a jogszabályi rendelkezések betartásával, kapcsolatos észrevételeit, javaslatát tartalmazó elektronikus jelentését, amelyet a szakmai vizsga befejezését követő egy héten belül rögzít az elektronikus vizsgarendszerben. (Szkr. 285. § (1)).

Szükség esetén Vizsgaközpont a pártatlansági, összeférhetetlenségi szabályok betartása mellett az Szkr. követelményeivel összhangban megbízhat, a vizsgafeladatok előzetes javításra külön segítő személyzetet, akik által végzett javítást, pontozást a mérést végző bizottsági tagnak minden esetben kötelezően felül kell vizsgálni, annak tudatában, hogy a tudásmérés felelőse a mérést végző bizottsági tag.

**A** **vizsga ellenőrzési feladatait ellátó tagja** a vizsgafelügyelő (Szkr. 272. § (2-6)), aki felel a vizsga szabályszerűségéért, továbbá:

A szakmai vizsga megkezdése előtt

* + ellenőrzi a szakmai vizsga előkészítését, a szükséges szakmai, tárgyi és személyi feltételeket, az egészséges és biztonságos vizsgakörülmények meglétét,
  + ennek keretében mind az interaktív, mind a projektvizsga-tevékenység megkezdése előtt végez ellenőrzést, ellenőrzés eredménye nyilatkozatban kerül rögzítésre, melyet vizsgabizottság minden tagja aláír, megfelelőség esetén engedélyezi a vizsgatevékenység megkezdését (Szkr. 276. § (4)) a vizsgabizottság további tagjainak bevonásával ellenőrzi a szakmai vizsga jogszabályban előírt dokumentumainak meglétét, azok formai és tartalmi megfelelőségét, (Szkr. 273. § (2)) vezeti a szakmai vizsgát és jóváhagyja a vizsgajegyzőkönyvet, ellenjegyzi az értékelési folyamat eredményét bemutató dokumentációt, tájékoztatja a vizsgázókat az egyes vizsgatevékenységek előtt az őket érintő döntésekről, tudnivalókról.

## Az ellenőrzési feladatok keretében:

* ellenőrzi, hogy a jelentkezők a szakmai vizsga megkezdéséig igazolták, hogy a szakmai vizsgára bocsátáshoz szükséges feltételekkel rendelkeznek, ellenőrzi az eredeti igazoló dokumentumokat;
* interaktív vizsgatevékenység esetén: ellenőrzi a jelenlévők személyazonosságát, felszerelését, tájékoztatja a vizsgázókat az egyes vizsgatevékenységek előtt- így az interaktív vizsgatevékenység előtt is-az őket érintő döntésekről, tudnivalókról, etikai szabályokról a tűz-baleset és egészségvédelmi előírásokról (szükség szerint a teremfelügyelő bevonásával)
* projektfeladat esetén: ellenőrzi a jelenlévők személyazonosságát, felszerelését, tájékoztatja a vizsgázókat az adott vizsgatevékenység lebonyolításának rendjéről és a projektfeladat elkészítésével kapcsolatos egyéb tudnivalókról, etikai szabályokról, szabálytalanságok következményeiről továbbá a vizsgatevékenység helyére és a munkavégzésre vonatkozó munkavédelmi, tűzvédelmi, egészségvédelmi előírásokról. (szükség szerint bevonva a technikai feltételek biztosításáért felelős személyt;
* gondoskodik a szakmai vizsga iratainak szabályszerű kiállításáról és hitelesítéséről, felügyeli a szakmai vizsga jegyzőjének munkáját,
* a szakmai vizsga lezárását követően elkészíti a szakmai vizsga előkészítésével, lebonyolításával, a vizsgáztatás feltételeivel, a KKK-ban leírtak teljesülésével, valamint, a jogszabályi rendelkezések betartásával, kapcsolatos észrevételeit, javaslatát tartalmazó elektronikus jelentését, amelyet a szakmai vizsga befejezését követő egy héten belül rögzít az elektronikus vizsgarendszerben. (Szkr. 285. § (1 a-b)).

A vizsga értékelési feladatokat ellátó tagja minősíti a vizsgázó teljesítményét:

* interaktív vizsga esetén ellenőrzi, jóváhagyja az automatikus javítást, megteszi szükséges észrevételeit, kitölti az értékelő lapot;
* projektfeladat esetén a mérést végző tagtól kapott adatok és információk alapján, a mérési eredményt, javasolt pontszámot felülvizsgálva, elvégzi az értékelést;
* az értékelési folyamat eredményét bemutató dokumentációt a vizsgafelügyelő általi ellenjegyzést követően továbbítja a Vizsgaközpont vezetőjének (Szkr. 273. § (4 a- b));
* az értékelést a vizsgabizottság értékelési feladatokat ellátó tagja írja alá (Szkr. 283. §(1).

A vizsgafelügyelői feladatokat ellátó tagot a területileg illetékes gazdasági kamara delegálja, ennek hiányában (delegálás nem történik meg a vizsga megkezdését megelőző 12. napig) pedig a vizsgaközpont kér fel. A delegált tag megbízását a Ceglédi Vizsgaközpont megtagadhatja és helyette határidő megjelölésével más személy delegálását kezdeményezheti. A megtagadás indokának valósnak és okszerűnek kell lennie. A vizsgabizottság tagjainak a tisztsége az erre szóló megbízás elfogadásával jön létre.

Amennyiben a vizsgabizottság tagja a megbízás elfogadása ellenére nem tud részt venni a vizsgán, úgy arról haladéktalanul értesítenie kell a Ceglédi Vizsgaközpont vezetőjét, aki gondoskodik új bizottsági tag kijelöléséről.

A vizsgafelügyelő és a vizsgabizottság további tagja együttesen és az általuk külön-külön ellátott feladatok tekintetében önállóan is felelősek a szakmai vizsga szabályos és zavartalan lefolytatásáért. (Szkr. 273. § (1))

## Képesítő vizsga esetén:

A szakmai vizsgánál leírt szabályozások a képesítő vizsga esetén is kötelező érvényűek azzal, hogy szakmai vizsga alatt képesítő vizsgát, szakma alatt szakképesítést, KKK alatt PK-t, kell érteni, valamint:

* A vizsgafelügyelő megbízásánál nem kizáró ok a vizsgán megszerezhető szakma oktatásához jogszabályban előírt feltételekkel való rendelkezés hiánya.
* A vizsgabizottság mérési feladatokat ellátó tagja indokolt esetben, ha a vizsgabizottság összetétele másképp nem oldható meg, lehet olyan személy, aki a megbízás időpontjában a vizsgán megszerezhető szakma tekintetében rendszeres oktatási tevékenységet a vizsga lefolytatásának időpontjában nem folytat, amennyiben a Ceglédi Vizsgaközpont belső képzését sikeresen elvégezte, erről igazolást, vagy tanúsítványt kapott.

A vizsgabizottsági tagok feladatai megegyeznek a szakmai vizsgánál leírtakkal, azzal a kitétellel, hogy:

1. az írásbeli vizsgafeladat esetén a mérési feladatokat ellátó bizottsági tag átveszi a vizsgadolgozatokat a teremfelügyelőtől, elvégzi a javítási- értékelési útmutató szerinti javításokat, rögzíti az elért pontszámokat, megteszi az értékeléshez szükséges szakmai javaslatát;
2. az írásbeli vizsgafeladat esetén az értékelési feladatokat ellátó bizottsági tag, a javasolt mérési eredményt felülvizsgálva, elvégzi az értékelést;
3. abban az esetben, ha az írásbeli vizsgafeladat kötelezően automatikus javítású, úgy az értékelést végző bizottsági tag ellenőrzi, jóváhagyja az automatikus javítást, illetve megteszi szükséges észrevételeit, kitölti az értékelő lapot.

Valamennyi bizottsági tag a képesítő vizsga végén kitölti az elégedettség mérő kérdőívet.

# A vizsga jegyzőjének feladatai

## Szakmai vizsga esetén:

A vizsga jegyzője a vizsga előkészítésével, lefolytatásával és lezárásával kapcsolatos dokumentálási feladatokat lát el a hatályos jogszabályok előírásai szerint. E feladatkörében:

1. vezeti a vizsgajegyzőkönyvet,
2. összesíti a szakmai vizsga részeredményeit,
3. kitölti és vezeti a vizsgatörzslapot,
4. kitölti az oklevelet, illetve a bizonyítványt,
5. elvégzi a szakmai vizsgával kapcsolatos egyéb adminisztratív teendőket,
6. felelős a vizsgatörzslap és az oklevél, illetve a szakmai bizonyítvány adatainak összeolvasásáért, egyezéséért,
7. gondoskodik a szakmai vizsga lezárását követően a szakmai vizsga dokumentumainak a vizsgabizottság által történő hitelesítéséről, valamint
8. gondoskodik a szakmai vizsga lezárását követően az elektronikus adatszolgáltatási kötelezettség teljesítéséről (Szkr. 274. §).

Vizsgaközpont a jegyzőt a Ceglédi Vizsgaközpont helyszíni képviseletével is megbízhatja. Ezen megbízás alapján a jegyző a szakmai vizsgán betöltött jegyzői feladatai mellett a vizsga helyszínén, a tevékenysége a vizsgáztatási folyamat javítandó területeinek, fejlesztendő pontjainak megfigyelésére irányul.

Amennyiben olyan területet észlel, melynek javítása segíti a vizsgafolyamat tökéletesítését, javaslattal élhet a vizsgaközpont vezetője felé.

A jegyző a vizsgaközpont helyszíni képviselőjeként jogosult bármely, a vizsgafolyamat során keletkező probléma közvetlen továbbítására a vizsgaközpont vezetőjének, valamint a vizsgaközpont vezető telefonon történő utasításainak fogadására és továbbítására a vizsgáztatásban résztvevőknek.

A jegyző a vizsgával kapcsolatos észrevételeiről tájékoztatja a vizsgaközpontot.

## Képesítő vizsga esetén:

A szakmai vizsgánál leírt szabályozások a képesítő vizsga esetén is kötelező érvényűek azzal, hogy szakmai vizsga alatt képesítő vizsgát, szakma alatt szakképesítést, szakmai bizonyítvány alatt képesítő bizonyítványt kell érteni, valamint az oklevél nem értelmezhető.

A jegyzőnek a vizsga lezárását követően elektronikus adatszolgáltatási kötelezettsége abban az esetben van, ha erre törvény, rendelet, határozat kötelezi.

# Összeférhetetlenséget, pártatlanságot érintő bejelentések a vizsga lebonyolításakor

A képzésnek és tanúsításnak az ugyanazon jogi személyen belüli alkalmazottak részére való kínálása veszélyt jelent a pártatlanság szempontjából. Olyan tanúsító testületnek, amely része egy képzést kínáló jogi személynek: biztosítani kell, hogy a személyzet ne működjön közre az általa képzett jelölt vizsgáztatójaként a képzés befejezését követő két éven belül (MSZ EN/ISO17024:2013 5.2.3.

A vizsgaközpont saját munkavállalóját nem vizsgáztathatja. Nem minősül vizsgáztatásnak az a képzést lezáró tudásmérés, mely képzéseket a vizsgaközpont saját belső működésével, működtetésével, az irányítási rendszer, belső szabályzatok, a vizsgáztatási előírások, belső audit eljárások ismeretére irányulóan végez.

A Ceglédi Vizsgaközpont a Ceglédi Szakképzési Centrum (mint központ) és annak szervezeti egységeinek vezető beosztású munkatársát nem vizsgáztatja.

A Ceglédi Vizsgaközpont a személyzet kiválasztása során gondoskodik arról, hogy minden összeférhetetlenség, elfogultság a vizsgabizottság tagjai és a vizsgázók között elkerülhető legyen.

Ennek érdekében a törvényi előírásoknak is megfelelve a szakmai vizsgán a vizsgafelügyelő és a vizsgabizottság egyetlen tagja sem lehet az, aki a vizsgázó szakmai felkészítésében részt vett, illetve az, aki a vizsgázó hozzátartozója.

Képesítő vizsga esetén a vizsgabizottság egyetlen tagja sem lehet a vizsgázó hozzátartozója. Lehetőség szerint a vizsgabizottság egyetlen tagja sem lehet az, aki a vizsgázó képzésében részt vett. Ez az elvárás azonban szükség szerint módosulhat, az alábbiakra:

A vizsgázó képzésében részt vevő személy vizsgabizottsági tagi megbízására a Ceglédi Vizsgaközpont kizárólag abban az esetben jogosult, ha nem biztosítható képzéstől független személy a vizsgabizottság felállításához.

*Az összeférhetetlenség, elfogultság elkerülésére*

1. a vizsgabizottság személyzetének kijelölését megelőzően: összevetésre kerül a jelentkezési lapokon feltüntetett képző hely és a jóváhagyott vizsgáztatói névsor / nyilvántartásban szereplő érintett képzési intézmények
2. a megbízás alkalmával az összeférhetetlenséget a vizsgaközpont megvizsgálja; a Polgári Törvénykönyv 685. § b. pontjában közeli hozzátartozóként megjelölt személyek esetén: a házastárs, az egyenesági rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér.

A pártatlanság iránti elkötelezettséget a megbízólevél elfogadásával a vizsgabizottsági tagok elfogadják.

Abban az esetben, ha a vizsga megkezdésekor derül ki, hogy olyan kapcsolatban áll a vizsgabizottság tagja a vizsgázóval, illetve olyan ismert potenciális érdekellentét áll fenn, ami elviekben befolyásolhatja az objektív ítéletalkotást, azt haladéktalanul jelenteni kell a vizsgaközpontnak, annak érdekében, hogy a potenciális veszély kontrollálható legyen és az objektív vizsgáztatás ne legyen megkérdőjelezhető.

Ebben az esetben a Ceglédi Vizsgaközpont az alábbiak eljárást követi:

1. Jegyzőkönyvbe veszi a bejelentést.
2. A vizsgafelügyelő a helyzet mérlegelése után dönt az adott vizsgahelyzetről
3. Amennyiben úgy dönt az adott vizsgázó folytathatja a vizsgát, a vizsgatevékenységekről részletes jegyzőkönyv készül. A vizsgafelügyelő fokozott figyelmet fordít a mérés /értékelés pártatlanságára.
4. A jegyzőkönyvet a jegyző a vizsga anyagaival együtt archiválja.

*Vizsgáztatásban részt vevő egyéb személyek*

A vizsga lebonyolításában közreműködő személyek megbízólevelük/szerződésük elfogadásával nyilatkoznak, hogy munkájuk során pártatlanul járnak el és nem tesznek különbséget az egyes vizsgázók között. Munkájukat minden vizsgázó esetén azonos szakmai színvonalon látják el.

# Vizsgadokumentumok

## Szakmai vizsga esetén:

A Vizsgaközpont a vizsgázóról az elektronikus vizsgarendszerben az oktatási nyilvántartásról szóló 2018. évi LXXXIX. törvény 1/A. melléklet IV. rész 2. pontjában meghatározott adatokat tartalmazó vizsgatörzslapot állít ki.

### A vizsgatörzslap külíve tartalmazza:

1. a szakmai vizsga aa) azonosító számát, ab) helyszínét, ac) időpontját és ad) nyelvét,
2. a Vizsgaközpont ba) nyilvántartási számát, bb) megnevezését, bc) címét és bd) ha a Vizsgaközpont szakképző intézmény: az OM azonosítóját,
3. a szakmai vizsgán megszerezhető szakma szakmajegyzék szerinti azonosító számát és megnevezését,
4. a vizsgázók számát, valamint a kezdő és a befejező vizsgatörzslapszámot,
5. a vizsgafelügyelőnek és a vizsgabizottság további tagjainak, a szakmai vizsga jegyzőjének és a Vizsgaközpont vezetőjének ea) családi és utónevét és

eb) a szakmai vizsga lebonyolításában betöltött szerepét, továbbá

1. tájékoztatást arról, hogy fa) a vizsgatörzslap az elektronikus vizsgarendszerből került kinyomtatásra, fb) a vizsgatörzslap a vizsgázónak a Vizsgaközpont által rögzített adatait és eredményeit tartalmazza, valamint

fc) a vizsgatörzslap adatai a kinyomtatott és hitelesített példány elküldését követően nem módosíthatók.

### A vizsgatörzslap belíve tartalmazza:

1. a vizsgatörzslap számát,
2. a vizsgázó természetes személyazonosító adatait és oktatási azonosító számát,
3. a Vizsgaközpont megnevezését, címét és szakképző intézmény esetén az OM azonosítóját,
4. a szakma da) szakmajegyzék szerinti azonosító számát és megnevezését,

db) Európai Képesítési Keretrendszer, Magyar Képesítési Keretrendszer és Digitális Kompetencia Keretrendszer szerintiszintjének meghatározására vonatkozó megjelölését,

1. a vizsgatevékenységek megnevezését, jellegét, értékelési súlyarányát és az elért eredményt százalékkal és érdemjeggyel kifejezve.
2. a vizsgázó szakmai vizsgán elért eredményét százalékkal és osztályzattal kifejezve,
3. a Vizsgaközpont határozatát és a záradékokat, valamint
4. a kiállított oklevél, illetve szakmai bizonyítvány sorozatjelét és sorszámát.

A vizsgatörzslapra az adatokat eredeti okiratok alapján kell bejegyezni (Szkr. 269. §).

A vizsgatörzslap egy kinyomtatott példányát az példány megküldése után kell lezárni.

A vizsgatörzslappal egyező tartalmú vizsgatörzslap-kivonatot kérésre, sikertelen szakmai vizsga esetén kérés nélkül ki kell adni a vizsgázónak a vizsga lezárását követő harminc napon belül. A vizsgatörzslap-kivonat az elektronikus vizsgarendszerből nyomtatható, amelyet az akkreditált vizsgaközpont vezetője ír alá.

### Vizsgajegyzőkönyv

A szakmai vizsgáról vizsgajegyzőkönyv készül, amely időrendben tartalmazza a szakmai vizsga összes eseményét.

### A vizsgajegyzőkönyv tartalmazza

1. az Szkr. 269. § (2) bekezdés *e)* pontja szerinti személyek családi és utónevét, valamint a vizsgával összefüggő szerepkörét az Szkr. 272. § (1) bekezdése szerint,
2. annak a vizsgázónak a családi és utónevét, aki
   1. szabálytalanság miatt a szakmai vizsga folytatásától eltiltásra került,
   2. a szakmai vizsgán igazolható okból nem jelent meg, vagy azt nem tudta befejezni, megjelölve azt a vizsgatevékenységet, amelyből pótlóvizsgát kell tennie,
   3. a szakmai vizsgán igazolható ok nélkül nem jelent meg, vagy azt megszakította,
   4. valamely vizsgatevékenység eredményét országos szakmai tanulmányi versenyen, WorldSkills vagy EuroSkills versenyen elért eredménye alapján kapta,
   5. a szakmai vizsga valamely vizsgatevékenysége alól mentesítésre került, valamint a felmentés okát és az alapul szolgáló dokumentumokat,

a vizsgafelügyelő szakmai vizsgával kapcsolatos tapasztalatainak értékelését. (Szkr. 284. §)

A szakmai vizsga utolsó vizsgatevékenységét követően a vizsgajegyzőkönyvet le kell zárni, és csatolni kell hozzá a vizsgaösszesítő ívet, továbbá a felmentési kérelemhez benyújtott okiratok másolatát.

A vizsgajegyzőkönyv mellékletét képezi továbbá a lebonyolítási rend és a vizsgatevékenységek lebonyolításának helyszínét, személyi és tárgyi feltételeit, azok biztosításának módját, a feltételek megfelelőségének tényét írásban rögzítő dokumentum, amelyet a vizsgafelügyelő és a vizsgabizottság többi tagja aláírásukkal hitelesítenek (Szkr. 276. § (4) bekezdése).

## Képesítő vizsga esetén:

A szakmai vizsgánál leírt szabályozások a képesítő vizsga esetén is kötelező érvényűek azzal, hogy szakmai vizsga alatt képesítő vizsgát, szakma alatt szakképesítést kell érteni.

# Szakmai bizonyítvány/oklevél vagy képesítő bizonyítvány kiállítása

12/2020. Vhr 26 § (5) Az elveszett vagy megsemmisült bizonyítványról - a tanuló, kiskorú tanuló esetén a kiskorú tanuló törvényes képviselőjének, illetve a képzésben részt vevő személy kérelmére - a törzslap alapján bizonyítványmásodlat állítható ki. A bizonyítványmásodlatért jogszabályban meghatározott illetéket kell leróni.

## Szakmai vizsga esetén:

Szakma megszerzéséről kiállított oklevelet, illetve szakmai bizonyítványt az kaphat, aki sikeres szakmai vizsgát tett. Az oklevél és a szakmai bizonyítvány, valamint az azok kiállításának alapjául szolgáló nyomtatvány közokirat. A szakma megszerzéséről oklevelet kell kiállítani, ha a tanuló, illetve a képzésben részt vevő személy a szakmai oktatást a technikumban teljesítette. Az oklevélben a megszerzett szakma megjelölése mellett fel kell tüntetni az „okleveles” megjelölést, ha a tanuló, illetve a képzésben részt vevő személy a felsőoktatási intézmény és a technikum által közösen kidolgozott szakmai oktatásban vett részt. A szakma megszerzéséről szakmai bizonyítványt kell kiállítani, ha a tanuló, illetve a képzésben részt vevő személy a szakmai oktatást a szakképző iskolában teljesítette.

Az oklevél, illetve a szakmai bizonyítvány tartalmazza:

1. az oklevél, illetve a szakmai bizonyítvány sorozatjelét, sorszámát,
2. az oklevél, illetve a szakmai bizonyítvány kiállításának alapjául szolgáló vizsgatörzslap számát,
3. – a vizsgatörzslappal azonosan – a vizsgázó természetes

személyazonosító adatát és oktatási azonosító számát,

1. a kiállító vizsgaközpont nevét, címét és amennyiben a vizsgaközpont szakképző intézmény az OM azonosítóját,
2. a szakmai vizsga nyelvét,
3. a szakmai vizsga eredményét,
4. a megszerzett szakma azonosító számának, megnevezésének és

szakmairányának megjelölésével tájékoztatást arról, hogy az oklevél, illetve a szakmai bizonyítvány melyik szakma, szakmairány megszerzését igazolja,

1. a megszerzett szakma Európai Képesítési Keretrendszer, Magyar Képesítési Keretrendszer és Digitális Kompetencia Keretrendszer szerinti szintjének meghatározására vonatkozó megjelölését,
2. az oklevél, illetve a szakmai bizonyítvány kiállításának helyét és idejét, valamint
3. a vizsgaközpont vezetőjének aláírását.

Csak olyan oklevél, illetve szakmai bizonyítvány használható, amely az aláíráshoz kapcsolódóan Magyarország címerét előre nyomott képként tartalmazza. Az oklevelet, illetve a szakmai bizonyítványt a szakmai vizsga jegyzője a vizsgatörzslap alapján – a vizsgatörzslapon szereplő adatokkal egyezően – tölti ki, és azt a Ceglédi Vizsgaközpont vezetője írja alá.

A kitöltetlen okmányokat zárt helyen úgy kell elhelyezni, hogy ahhoz csak a vizsgaközpont vezetője vagy az általa megbízott személy férhessen hozzá.

A Ceglédi Vizsgaközpont nyilvántartást vezet

1. az üres okmányokról,
2. a kiállított és kiadott oklevelekről és bizonyítványokról, valamint
3. az elrontott és megsemmisített oklevelekről és bizonyítványokról.

Az üres okmányokat a nyilvántartásból ki kell vezetni, és a szakképzési államigazgatási szerv kérése esetén azt át kell adni.

Az elrontott oklevelet, illetve bizonyítványt dokumentáltan kell megsemmisíti.

Bizonyítványok/oklevelek dokumentált átadásáról vizsgázott személyek részére vizsgaközpont gondoskodik, elsősorban a vizsgahelyszínek bevonásával, azok tartalmára vonatkozó titoktartási kötelezettség mellett, a személyiségi jogok sérelme nélkül.

A vizsgahelyszínen át nem vett dokumentumokat, bizonyítványokat/okleveleket/ vizsgatörzslapokat a vizsgaközpont biztonságos helyen tárolja, azok átvételéig (Szkr. 33-40. §).

A bizonyítvány kiállítási dátuma a személytanúsítási döntés napja.

## Képesítő vizsga esetén:

A képesítő vizsgáról képesítő bizonyítványt kell kiállítani.

A képesítő bizonyítványra az Szkr. 33. §-t, a 36-39. §-t, a 270. §-t és a 271. §-t kell alkalmazni azzal, hogy szakmai vizsgán a képesítő vizsgát, oklevélen, illetve szakmai bizonyítványon a képesítő bizonyítványt, oklevélmásodlaton, illetve szakmai bizonyítványmásodlaton a képesítő bizonyítványmásodlatot, vizsgabizottságon a képesítő vizsga vizsgáztatásért felelős tagjait kell érteni.

A képesítő bizonyítványban fel kell tüntetni a szakmai képzést szervező szakképző intézmény, illetve felnőttképző nevét és a felnőttképzésről szóló törvény végrehajtásáról szóló 11/2020. (II. 7.) Korm. rendelet 1. melléklete szerinti tanúsítvány sorszámának feltüntetésével utalni kell arra, hogy az általa kiállított tanúsítvány alapján került sor a képesítő vizsga letételére. (Szkr. 40. §)

A bizonyítvány kiállítási dátuma a személytanúsítási döntés napja.

# Az EUROPASS bizonyítvány–kiegészítő

(Szkr. 35. §) Az oklevél, illetve a szakmai bizonyítvány kiadásával egyidejűleg vagy azt követően a vizsgázó kérésére a vizsgaközpont magyar nyelven vagy a szakmai vizsga nyelvén kiállított Europass oklevél-kiegészítőt, illetve Europass szakmaibizonyítvány-kiegészítő (a továbbiakban együtt: Europass-kiegészítő) ad ki. Az Europass-kiegészítőt a vizsgaközpont vezetője írja alá. Az Europass kiegészítőt az Szkr. szabályai alapján kell elkészíteni.

A magyar és az angol nyelvű Europass-kiegészítő ingyenesen és elektronikus formában, a vizsgázó külön kérésére papíralapú iratként kerül kiadásra. A magyar és az angol nyelvtől eltérő

más nyelvű Europass-kiegészítő elektronikus formában, a vizsgázó külön kérésére papíralapú iratként kerül kiadásra, a kiadásáért a kérelmező térítési díjat fizet a vizsgaközpontnak.

# Iratkezelési szabályok

## Szakmai vizsga esetén:

A kinyomtatott vizsgatörzslap egy példányát a Ceglédi Vizsgaközpont irattárában, egy példányát a szakképzési államigazgatási szerv irattárában kell elhelyezni.

A vizsgatörzslap egy példányát a vizsgaközpont a vizsga befejezését követő húsz napon belül küldi meg a szakképzési államigazgatási szervnek. A vizsgatörzslap nem selejtezhető, folyamatos sorszámozással kell ellátni, és a tárgyév végén bekötve kell irattárazni.

A vizsgajegyzőkönyvet a Ceglédi Vizsgaközpontirattárában öt évig kell őrizni.

(Szkr. 271. §)

A vizsgaközpont a vizsgával kapcsolatos levelek, iratok és egyéb küldemények iratkezelésére, irattárba helyezésére, selejtezésére, levéltári átadására a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet rendelkezéseit kell alkalmaznia.

## Képesítő vizsga esetén:

A szakmai vizsgánál leírt szabályozások a képesítő vizsga esetén is kötelező érvényűek.

# A vizsgabizottság díjazása

A vizsgafelügyelőt, a vizsgabizottság mérésért, illetve értékelésért felelős tagjait, a vizsga jegyzőjét és a vizsgabizottság munkáját segítő szakértőt díjazás illeti meg, amely – függetlenül a vizsganapok számától – a vizsga teljes időtartamára szól (a továbbiakban: vizsgáztatási díj).

A vizsgáztatási díj kifizetése kizárólag a vizsgával összefüggő, jogszabályban előírt feladatok jogszerű és teljes körű ellátásával összefüggésben történik. A vizsgáztatási díj megállapításánál a bejelentett és jóváhagyott vizsgabejelentésben feltüntetett vizsgalétszámot kell figyelembe venni.

Amennyiben a vizsgára vagy annak egyes vizsgarészeire, vizsgatevékenységeire a vizsgabizottsági tag állandó lakóhelyétől eltérő helységben kerül sor, úgy vele a vizsgaközpont – külön megegyezés alapján – a vizsgáztatási díj mellett utazási és szállásköltséget is téríthet. A vizsgaközpont – külön megegyezés alapján – gondoskodhat a vizsgabizottság utaztatásáról és a szállásáról, amely esetben az érintett személyt külön utazási, és szállásköltség nem illeti meg. Amennyiben a vizsgaközpont a mérésért vagy az értékelésért felelős vizsgabizottsági taggal, a jegyzővel vagy a vizsgabizottság munkáját segítő szakértővel olyan munkavégzésre irányuló szerződést kötött, amely tartalmazza a vizsgákkal kapcsolatos feladatok ellátását is, akkor e személyeket külön vizsgáztatási díj nem illeti meg.

A vizsgáztatási díj és az utazási és szállásköltség kifizetésére legkésőbb a vizsga utolsó vizsganapját követő elszámolás ellenőrzése utáni 30 napon belül sor kerül.

# A vizsga felfüggesztése

Vizsga felfüggesztése a tárgyi, személyi feltételek rendelkezésre állásának hiányában vis maior esetén, a jogszerű feltételek hiányában, vagy rendkívüli eseménnyel, balesettel összefüggésben történhet. A vizsgát a vizsgafelügyelő függeszti fel, melyről jegyzőkönyv készül.

A felfüggesztés időpontját, illetve azt, hogy a vizsgatevékenység feladatmegoldásaiban meddig jutottak el a vizsgázók, fel kell jegyezni (interaktív vizsgatevékenység esetén részmentés is elképzelhető). Ilyen esetekben a Ceglédi Vizsgaközpont azonnali kivizsgálást kezdeményez. A kivizsgálás, az okok feltárása és a megelőző intézkedések meghatározása a minőségirányítási vezető feladata. A vizsga folytathatóságához szükséges intézkedéseket a vizsgaközpont vezetője rendeli el, melyről a vizsgafelügyelőt tájékoztatja.

Szükség esetén vizsgaközpont új időpontot jelöl ki. Amennyiben a rendkívüli esemény miatt a vizsga az adott napon 19 óráig nem fejeződnek be, úgy mindenképp új vizsganap kijelölése szükséges, új vizsgaanyaggal. Amennyiben a vizsga a kezdés napján nem folytatható, akkor a szakképzési államigazgatási szervet arról tájékoztatni szükséges. A vizsgaközpont a helyszínen levő vizsgafelügyelővel döntését ismerteti, aki gondoskodik a vizsga közreműködőinek és a vizsgázók tájékoztatásáról. A teljes eseményt a jegyzőkönyvben rögzíteni kell. További felfüggesztéssel járó vis maior helyzeteket a Különleges és rendkívüli események eljárásrend tartalmaz.

A vizsgát vagy az egyes vizsgázó vizsgatevékenységét a vizsgázó(k) szabálytalansága miatt kizárólag a tényállás jegyzőkönyvezésének idejére lehet felfüggeszteni. A megkezdett vizsgatevékenység ezt követően folytatható, befejezhető.

A vizsga folytatásáról (következő vizsgatevékenység), a vizsgafeladat értékelhetőségéről a kivizsgálást követően a vizsgaközpont határoz (szabálytalanság miatti felfüggesztés lásd 7. A vizsga megszervezése és lebonyolítása).

# Bizonyítvány vagy oklevél visszavonása

Abban az esetben, ha valamely ellenőrzés vagy bejelentéssel kapcsolatos kivizsgálás során bebizonyosodik, hogy hiba történt a vizsgáztatási eljárás lefolytatása során (pl. törvényességi kérelemmel kapcsolatos határozat), illetve hibás adat került a kiállított dokumentumra, úgy a vizsgaközpont saját hatáskörben gondoskodik az érintett bizonyítvány (oklevél) visszavonásáról. A hibás bizonyítványt, illetve oklevelet ki kell cserélni, a hibás okiratot meg kell semmisíteni.

Vizsgaközpontnak az új oklevél/szakmai bizonyítvány kiállítását követő 30 napon belül a szakképzési államigazgatási szerv felé jelentéstételi kötelezettsége van.

Névváltozás esetén az érintett kérelmére, a névváltozást engedélyező okirat alapján, a megváltozott nevet a vizsgatörzslapra be kell jegyezni, és az eredeti oklevélről/szakmai bizonyítványról/ képesítő bizonyítványról másodlatot kell kiadni. Az eredeti oklevelet, illetve bizonyítványt meg kell semmisíteni vagy - ha az érintett kéri - az „ÉRVÉNYTELEN” felirattal

vagy iratlyukasztóval történő kilyukasztással érvényteleníteni kell, és vissza kell adni az érintettnek (Szkr. 37. §).

Az oklevél/bizonyítványmásodlatnak a névváltozás kivételével - szöveghűen tartalmaznia kell az eredeti oklevélen/bizonyítványon található minden adatot és bejegyzést. Az oklevélmásodlaton/bizonyítványmásodlaton záradék formájában kell feltüntetni a másodlat kiadásának az okát, továbbá a vizsgaközpont nevét, címét, a kiadás napját, valamint el kell látni iktatószámmal és a vizsgaközpont vezetőjének aláírásával.

Másodlatok kiadása esetén a vizsgatörzslapon fel kell tüntetni a kiadott oklevélmásodlat/ bizonyítványmásodlat iktatószámát, a kiadás napját, továbbá azt, ha az eredeti oklevelet/bizonyítványt megsemmisítették vagy érvénytelenné nyilvánították. Az oklevélről/bizonyítványról másodlatot sorszámozott oklevél-, illetve szakmai bizonyítványnyomtatványon nem lehet kiadni. (Szkr. 38. §)

# A Vizsgaszabályzathoz tartozó mellékletek:

1.) F\_05\_022\_VSZ.1.m. Megbízólevél szakmai vizsgára

2.) F\_05\_021\_VSZ.2.m. Megbízólevél képesítő vizsgára

3.) F\_05\_08\_VSZ.3.m. Értesítés szakmai vizsgáról

4.) F\_05\_07\_VSZ.4.m. Értesítés képesítői vizsgáról

5.) F\_05\_016\_VSZ.5.m Jelentkezési lap szakmai vizsgára

6.) F\_05\_015\_VSZ.6.m. Jelentkezési lap képesítő vizsgára

7.) F\_05\_09\_VSZ.7.m. Felmentési kérelem

8.) F\_05\_037\_VSZ.8.m. Vizsgajegyzőkönyv szakmai vizsgára

9.) F\_05\_036\_VSZ.9.m. Vizsgajegyzőkönyv képesítő vizsgára

10. F\_05\_11\_VSZ.10.m. Határozat a képesítő vizsgán vizsgatevékenység alóli menetességről

11. F\_05\_12\_VSZ.11.m. Határozat a szakmai vizsgán vizsgatevékenység alóli mentességről

12. F\_05\_18\_VSZ.12.m. Lebonyolítási rend szakmai /képesítő vizsga.

F\_05\_024\_VSZ.13.m. Nyilatkozat a szakmai vizsga interaktív feladatrész ért.

F\_05\_025\_VSZ.14.m. Nyilatkozat a szakmai vizsga személyi és tárgyi feltételeinek megfele.

F\_05\_026\_VSZ.15.m. Nyilatkozat a szakmai vizsgán a munkaköri alkalmassági vélemény meglétéről

F\_05\_027\_VSZ.16.m. Nyilatkozat a szakmai vizsgán a munkavédelmi, tűzvédelmi, egészségvédelmi előírásokról

F\_05\_032\_VSZ.17.m. Rendkívüli eseményről szóló jegyzőkönyv a szakmai vizsga során történt szabálytalanságon kívüli egyéb rendkívüli eseményről

F\_05\_033\_VSZ.18.m. Rendkívüli eseményről szóló jegyzőkönyv a képesítő vizsga során történt szabálytalanságon kívüli, egyéb rendkívüli eseményről

F\_05\_034\_VSZ.19.m. Rendkívüli eseményről szóló jegyzőkönyv

szakmai vizsga során történt szabálytalanságról

F\_05\_035\_VSZ.20.m. Ülésrend a szakmai vizsga interaktív vizsgatevékenységén

F\_05\_109 Hozzájáruló nyilatkozat fényképes személyazonosító okmány és lakcímkártya elvételéről és fénymásolásáról